title: Εκτελεστικός κανονισμός (ΕΕ) αριθ. 789/2013 της Επιτροπής, της 16ης Αυγούστου 2013 , σχετικά με την τροποποίηση του κανονισμού (ΕΚ) αριθ. 2368/2002 του Συμβουλίου για την εφαρμογή του συστήματος πιστοποίησης της διαδικασίας Κίμπερλυ στο διεθνές εμπόριο ακατέργαστων διαμαντιών

text:
               20.8.2013

               EL

               Επίσημη Εφημερίδα της Ευρωπαϊκής Ένωσης

               L 222/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 789/2013 ΤΗΣ ΕΠΙΤΡΟΠΉΣ
   της 16ης Αυγούστου 2013
   σχετικά με την τροποποίηση του κανονισμού (ΕΚ) αριθ. 2368/2002 του Συμβουλίου για την εφαρμογή του συστήματος πιστοποίησης της διαδικασίας Κίμπερλυ στο διεθνές εμπόριο ακατέργαστων διαμαντιών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 2368/2002 της 20ής Δεκεμβρίου 2002 για την εφαρμογή του συστήματος πιστοποίησης της διαδικασίας Κίμπερλυ στο διεθνές εμπόριο ακατέργαστων διαμαντιών (1) και, ιδίως, το άρθρο 19 παράγραφος 6 και το άρθρο 20,
   Εκτιμώντας τα ακόλουθα:

               (1)

               Κατά τη συνεδρίαση ολομέλειας της Ουάσινγκτον, του Νοεμβρίου 2012, οι συμμετέχοντες στη διαδικασία Κίμπερλυ ενέκριναν, με απόφαση της ολομέλειας, την προσθήκη του Παναμά, της Καμπότζης και του Καζακστάν στον κατάλογο των συμμετεχόντων στη διαδικασία Κίμπερλυ.

               (2)

               Όπως επιβεβαιώθηκε με ανακοίνωση της Προεδρίας της διαδικασίας Κίμπερλυ, την 1η Αυγούστου 2013, οι συμμετέχοντες στη διαδικασία Κίμπερλυ ενέκριναν επίσης, με γραπτή διαδικασία, την προσθήκη του Μαλί στον κατάλογο των συμμετεχόντων στη διαδικασία Κίμπερλυ.

               (3)

               Επιπλέον, η διεύθυνση των σημείων επαφής πολλών συμμετεχόντων που αναφέρονται στο παράρτημα ΙΙ θα πρέπει να επικαιροποιηθεί.

               (4)

               Το παράρτημα ΙΙ του κανονισμού (ΕΚ) αριθ. 2368/2002 θα πρέπει να τροποποιηθεί αναλόγως.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που αναφέρεται στο άρθρο 22 του κανονισμού 2368/2002,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 2368/2002 τροποποιείται ως εξής:
   Το παράρτημα II αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Αυγούστου 2013.

            Για την Επιτροπή, εξ ονόματος του Προέδρου,
         Johannes HAHN

            Μέλος της Επιτροπής

      (1)  ΕΕ L 358 της 31.12.2002, σ. 28.

      ΠΑΡΑΡΤΗΜΑ

            «ΠΑΡΑΡΤΗΜΑ ΙΙ

               Κατάλογος των συμμετεχόντων στο σύστημα πιστοποίησης της διαδικασίας Κίμπερλυ και των ορισθεισών αρμοδίων αρχών τους όπως αναφέρονται στα άρθρα 2, 3, 8, 9, 12, 17, 18, 19 και 20

            ΑΝΓΚΟΛΑ

                        Ministry of Geology and Mines

                        Rua Hochi Min

                        C.P # 1260

                        Luanda

                        Angola

                  ΑΡΜΕΝΙΑ

                        Department of Gemstones and Jewellery

                        Ministry of Trade and Economic Development

                        M. Mkrtchyan 5

                        Yerevan

                        Armenia

                  ΑΥΣΤΡΑΛΙΑ

                        Department of Foreign Affairs and Trade

                        Trade Development Division

                        R.G. Casey Building

                        John McEwen Crescent

                        Barton ACT 0221

                        Australia

                  ΜΠΑΝΓΚΛΑΝΤΕΣ

                        Export Promotion Bureau

                        TCB Bhaban

                        1, Karwan Bazaar

                        Dhaka

                        Bangladesh

                  ΛΕΥΚΟΡΩΣΙΑ

                        Ministry of Finance

                        Department for Precious Metals and Precious Stones

                        Sovetskaja Str., 7

                        220010 Minsk

                        Republic of Belarus

                  ΜΠΟΤΣΟΥΑΝΑ

                        Ministry of Minerals, Energy and Water Resources

                        PI Bag 0018

                        Gaborone

                        Botswana

                  ΒΡΑΖΙΛΙΑ

                        Ministry of Mines and Energy

                        Esplanada dos Ministérios - Bloco “U” – 4o andar

                        70065 - 900 Brasilia - DF

                        Brazil

                  ΚΑΜΠΟΤΖΗ

                        Trade Promotion Department, Ministry of Commerce

                        Building #65-69, Street 136,

                        Sangkat Phsar Kandal 1, Khan Duan Penh

                        Phnom Penh

                        Cambodia

                  ΚΑΜΕΡΟΥΝ

                        National Permanent Secretariat for the Kimberley Process

                        Ministry of Mines, Industry and Technological Development

                        Intek Building

                        Navik Street

                        P.O. Box 8390

                        Yaoundé

                        Cameroon

                  ΚΑΝΑΔΑΣ

                        Διεθνή θέματα:

                                    Department of Foreign Affairs, Trade and Development

                                    Human Rights, Governance and Indigenous Affairs Policy Division - MIH

                                    125 Sussex Drive Ottawa, Ontario K1A 0G2

                                    Canada

                        Για γενικές πληροφορίες σε θέματα φυσικών πόρων Καναδά:

                                    Kimberley Process Office

                                    Minerals and Metals Sector (MMS)

                                    Natural Resources Canada (NRCan)

                                    580 Booth Street, 10th floor

                                    Ottawa, Ontario

                                    Canada K1A 0E4

                  ΛΑΪΚΗ ΔΗΜΟΚΡΑΤΙΑ ΤΗΣ ΚΙΝΑΣ

                        Department of Inspection and Quarantine Clearance

                        General Administration of Quality Supervision, Inspection and Quarantine (AQSIQ)

                        9 Madiandonglu

                        Haidian District, Beijing 100088

                        People’s Republic of China

                  ΧΟΝΓΚ ΚΟΝΓΚ, Ειδική Διοικητική Περιοχή της Λαϊκής Δημοκρατίας της Κίνας

                        Department of Trade and Industry

                        Hong Kong Special Administrative Region

                        Peoples Republic of China

                        Room 703, Trade and Industry Tower

                        700 Nathan Road

                        Kowloon

                        Hong Kong

                        China

                  ΛΑΪΚΗ ΔΗΜΟΚΡΑΤΙΑ ΤΟΥ ΚΟΝΓΚΟ

                        Centre d’Expertise, d’Evaluation et de Certification des Substances Minérales Précieuses et Semi-précieuses (CEEC)

                        3989, av des cliniques,

                        Kinshasa/Gombe

                        Democratic Republic of Congo

                  ΔΗΜΟΚΡΑΤΙΑ ΤΟΥ ΚΟΝΓΚΟ

                        Bureau d’Expertise, d’Evaluation et de Certification des Substances Minérales Précieuses (BEEC)

                        BP 2787

                        Brazzaville

                        Republic of Congo

                  ΕΥΡΩΠΑΪΚΗ ΕΝΩΣΗ

                        European Commission

                        Service for Foreign Policy Instruments

                        Office EEAS 02/309

                        B-1049 Bruxelles/Brussel

                        Belgium

                  ΓΚΑΝΑ

                        Precious Minerals Marketing Company (Ltd.)

                        Diamond House,

                        Kinbu Road,

                        P.O. Box M. 108

                        Accra

                        Ghana

                  ΓΟΥΙΝΕΑ

                        Ministry of Mines and Geology

                        BP 2696

                        Conakry

                        Guinea

                  ΓΟΥΙΑΝΑ

                        Geology and Mines Commission

                        P O Box 1028

                        Upper Brickdam

                        Stabroek

                        Georgetown

                        Guyana

                  ΙΝΔΙΑ

                        Department of Commerce

                        Ministry of Commerce & Industry

                        Udyog Bhawan

                        Maulana Azad Road

                        New Delhi 110 011

                        India

                  ΙΝΔΟΝΗΣΙΑ

                        Directorate-General of Foreign Trade

                        Ministry of Trade

                        JI M.I. Ridwan Rais No. 5

                        Blok I Iantai 4

                        Jakarta Pusat Kotak Pos. 10110

                        Jakarta

                        Indonesia

                  ΙΣΡΑΗΛ

                        Ministry of Industry, Trade and Labor

                        Office of the Diamond Controller

                        3 Jabotinsky Road

                        Ramat Gan 52520

                        Israel

                  ΙΑΠΩΝΙΑ

                        United Nations Policy Division

                        Foreign Policy Bureau

                        Ministry of Foreign Affairs

                        2-2-1 Kasumigaseki, Chiyoda-ku

                        100-8919 Tokyo, Japan

                        Japan

                  ΚΑΖΑΚΣΤΑΝ

                        Ministry of Economy and Budget Planning

                        Orynbor str., 8, entrance 7

                        Administrative building ‘The house of ministries’

                        010000 Astana

                        Kazakhstan

                  ΔΗΜΟΚΡΑΤΙΑ ΤΗΣ ΚΟΡΕΑΣ

                        Export Control Policy Division

                        Ministry of Knowledge Economy

                        Government Complex

                        Jungang-dong 1, Gwacheon-si

                        Gyeonggi-do 427-723

                        Seoul

                        Korea

                  ΛΑΪΚΗ ΔΗΜΟΚΡΑΤΙΑ ΤΟΥ ΛΑΟΣ

                        Department of Import and Export

                        Ministry of Industry and Commerce

                        Vientiane

                        Laos

                  ΛΙΒΑΝΟΣ

                        Ministry of Economy and Trade

                        Lazariah Building

                        Down Town

                        Beirut

                        Lebanon

                  ΛΕΣΟΤΟ

                        Department of Mines

                        Corner Constitution and Parliament Road

                        P.O. Box 750

                        Maseru 100

                        Lesotho

                  ΛΙΒΕΡΙΑ

                        Government Diamond Office

                        Ministry of Lands, Mines and Energy

                        Capitol Hill

                        P.O. Box 10-9024

                        1000 Monrovia 10

                        Liberia

                  ΜΑΛΑΙΣΙΑ

                        Ministry of International Trade and Industry

                        Trade Cooperation and Industry Coordination Section

                        Block 10

                        Komplek Kerajaan Jalan Duta

                        50622 Kuala Lumpur

                        Malaysia

                  ΜΑΛΙ

                        Ministère des Mines

                        Bureau d'Expertise d'Evaluation et de Certification des Diamants Bruts

                        Zone Industrielle Ex. DNGM

                        Bamako

                        République du Mali

                  ΜΑΥΡΙΚΙΟΣ

                        Import Division

                        Ministry of Industry, Small & Medium Enterprises, Commerce & Cooperatives

                        4th Floor, Anglo Mauritius Building

                        Intendance Street

                        Port Louis

                        Mauritius

                  ΜΕΞΙΚΟ

                        Secretaría de Economía

                        Dirección General de Política Comercial

                        Alfonso Reyes No. 30, Colonia Hipodromo Condesa, Piso 16.

                        Delegación Cuactemoc, Código Postal: 06140 México, D.F.

                        Mexico

                  ΝΑΜΙΜΠΙΑ

                        Diamond Commission

                        Directorate of Diamond Affairs

                        Ministry of Mines and Energy

                        Private Bag 13297

                        1st Aviation Road (Eros Airport)

                        Windhoek

                        Namibia

                  ΝΕΑ ΖΗΛΑΝΔΙΑ

                        Certificate Issuing authority:

                                    Middle East and Africa Division

                                    Ministry of Foreign Affairs and Trade

                                    Private Bag 18 901

                                    Wellington

                                    New Zealand

                        Import and Export Authority:

                                    New Zealand Customs Service

                                    PO Box 2218

                                    Wellington

                                    New Zealand

                  ΝΟΡΒΗΓΙΑ

                        Section for Public International Law

                        Department for Legal Affairs

                        Royal Ministry of Foreign Affairs

                        P.O. Box 8114

                        0032 Oslo

                        Norway

                  ΠΑΝΑΜΑΣ

                        General Direction of International Economic Affairs

                        Ministry of Foreign Affairs

                        San Felipe, Calle 3

                        Palacio Bolívar, Edificio 26

                        Panamá 4

                        Republic of Panama

                  ΡΩΣΙΚΗ ΟΜΟΣΠΟΝΔΙΑ

                        International:

                                    Ministry of Finance

                                    9, Ilyinka Street,

                                    109097 Moscow

                                    Russia

                        Import and Export Authority:

                                    Gokhran of Russia

                                    14, 1812 Goda St.

                                    121170 Moscow

                                    Russia

                  ΣΙΕΡΑ ΛΕΟΝΕ

                        Ministry of Mineral Resources

                        Gold and Diamond Office (GDO)

                        Youyi Building

                        Brookfields

                        Freetown

                        Sierra Leone

                  ΣΙΝΓΚΑΠΟΥΡΗ

                        Ministry of Trade and Industry

                        100 High Street

                        #09-01, The Treasury,

                        Singapore 179434

                  ΝΟΤΙΑ ΑΦΡΙΚΗ

                        South African Diamond and Precious Metals Regulator

                        SA Diamond Centre

                        251 Fox Street

                        Johannesburg 2000

                        South Africa

                  ΣΡΙ ΛΑΝΚΑ

                        National Gem and Jewellery Authority

                        25, Galleface Terrace

                        Colombo 03

                        Sri Lanka

                  ΣΟΥΑΖΙΛΑΝΔΗ

                        Office for the Commissioner of Mines

                        Ministry of Natural Resources and Energy

                        Mining department

                        Lilunga House (3rd floor, Wing B)

                        Somhlolo Road

                        PO Box 9,

                        Mbabane H100

                        Swaziland

                  ΕΛΒΕΤΙΑ

                        State Secretariat for Economic Affairs (SECO)

                        Sanctions Unit

                        Holzikofenweg 36

                        CH-3003 Berne / Switzerland

                  ΧΩΡΙΣΤΑ ΤΕΛΩΝΕΙΑΚΑ ΕΔΑΦΗ ΤΑΪΒΑΝ, PENGHU, KINMEN ΚΑΙ MATSU

                        Export/Import Administration Division

                        Bureau of Foreign Trade

                        Ministry of Economic Affairs

                        1, Hu Kou Street

                        Taipei, 100

                        Taiwan

                  ΤΑΝΖΑΝΙΑ

                        Commission for Minerals

                        Ministry of Energy and Minerals

                        PO Box 2000

                        Dar es Salaam

                        Tanzania

                  ΤΑΪΛΑΝΔΗ

                        Department of Foreign Trade

                        Ministry of Commerce

                        44/100 Nonthaburi 1 Road

                        Muang District, Nonthaburi 11000

                        Thailand

                  ΤΟΓΚΟ

                        Ministry of Mine, Energy and Water

                        Head Office of Mines and Geology

                        216, Avenue Sarakawa

                        B.P. 356

                        Lomé

                        Togo

                  ΤΟΥΡΚΙΑ

                        Foreign Exchange Department

                                    Undersecretariat of Treasury

                                    T.C. Bașbakanlık Hazine

                                    Müsteșarlığı İnönü Bulvarı No:36

                                    06510 Emek - Ankara

                                    Turkey

                        Import and Export Authority:

                                    Istanbul Gold Exchange

                                    Rıhtım Cad. No:81

                                    34425 Karaköy – İstanbul

                                    Turkey

                  ΟΥΚΡΑΝΙΑ

                        Ministry of Finance

                        State Gemological Center

                        Degtyarivska St. 38-44

                        Kiev 04119

                        Ukraine

                  ΗΝΩΜΕΝΑ ΑΡΑΒΙΚΑ ΕΜΙΡΑΤΑ

                        U.A.E Kimberley Process Office

                        Dubai Multi Commodities Center

                        Dubai Airport Free Zone

                        Emirates Security Building

                        Block B, 2nd Floor, Office # 20

                        P.O. Box 48800

                        Dubai

                        United Arab Emirates

                  ΗΝΩΜΕΝΕΣ ΠΟΛΙΤΕΙΕΣ ΤΗΣ ΑΜΕΡΙΚΗΣ

                        United States Kimberley Process Authority

                        11 West 47 Street 11th floor

                        New York, NY 10036

                        United States of America

                        U.S. Department of State

                        Room 4843 EB/ESC

                        2201 C Street, NW

                        Washington D.C. 20520

                        United States of America

                  ΒΙΕΤΝΑΜ

                        Ministry of Industry and Trade

                        Import Export Management Department

                        54 Hai Ba Trung,

                        Hoan Kiem

                        Hanoi

                        Vietnam

                  ΖΙΜΠΑΜΠΟΥΕ

                        Principal Minerals Development Office

                        Ministry of Mines and Mining Development

                        Private Bag 7709, Causeway

                        Harare

                        Zimbabwe»


title: Εκτελεστικός κανονισμός (ΕΕ) 2017/271 της Επιτροπής, της 16ης Φεβρουαρίου 2017, για την επέκταση του οριστικού δασμού αντιντάμπινγκ που επιβλήθηκε με τον κανονισμό (ΕΚ) αριθ. 925/2009 του Συμβουλίου στις εισαγωγές ορισμένων ειδών αλουμινόχαρτου καταγωγής Λαϊκής Δημοκρατίας της Κίνας στις εισαγωγές ορισμένων ελαφρώς τροποποιημένων ειδών αλουμινόχαρτου

text:
               17.2.2017

               EL

               Επίσημη Εφημερίδα της Ευρωπαϊκής Ένωσης

               L 40/51

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/271 ΤΗΣ ΕΠΙΤΡΟΠΉΣ
   της 16ης Φεβρουαρίου 2017
   για την επέκταση του οριστικού δασμού αντιντάμπινγκ που επιβλήθηκε με τον κανονισμό (ΕΚ) αριθ. 925/2009 του Συμβουλίου στις εισαγωγές ορισμένων ειδών αλουμινόχαρτου καταγωγής Λαϊκής Δημοκρατίας της Κίνας στις εισαγωγές ορισμένων ελαφρώς τροποποιημένων ειδών αλουμινόχαρτου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1) (ο «βασικός κανονισμός»), και ιδίως το άρθρο 13 παράγραφος 3,
   Εκτιμώντας τα ακόλουθα:
   1.   ΔΙΑΔΙΚΑΣΙΑ

   1.1.   Ισχύοντα μέτρα

               (1)

               Με τον κανονισμό (ΕΚ) αριθ. 925/2009 (2), («ο αρχικός κανονισμός»), το Συμβούλιο επέβαλε οριστικό δασμό αντιντάμπινγκ ύψους 30,0 % στις εισαγωγές αλουμινόχαρτου πάχους όχι μικρότερου από 0,008 mm και όχι μεγαλύτερου από 0,018 mm, χωρίς υπόθεμα, που έχει υποστεί απλή έλαση, σε ρολούς με πλάτος που δεν υπερβαίνει τα 650 mm και βάρους που υπερβαίνει τα 10 kg («το υπό εξέταση προϊόν») καταγωγής Λαϊκής Δημοκρατίας της Κίνας («ΛΔΚ» ή «Κίνα») για όλες τις εταιρείες εκτός απ' αυτές που παρατίθενται στο άρθρο 1 παράγραφος 2 του εν λόγω κανονισμού.

               (2)

               Τον Δεκέμβριο του 2015 τα μέτρα για το ίδιο προϊόν επεκτάθηκαν με τον εκτελεστικό κανονισμό (ΕΕ) 2015/2384 της Επιτροπής (3) («η επανεξέταση ενόψει της λήξης ισχύος των μέτρων»).

               (3)

               Τα εν λόγω μέτρα αναφέρονται εφεξής ως «τα ισχύοντα μέτρα», ενώ η έρευνα που οδήγησε στα μέτρα τα οποία επιβλήθηκαν βάσει του αρχικού κανονισμού αναφέρεται εφεξής ως «η αρχική έρευνα».

         1.2.   Έναρξη έρευνας κατόπιν αίτησης

               (4)

               Στις 18 Απριλίου 2016 η Ευρωπαϊκή Επιτροπή («η Επιτροπή») έλαβε αίτημα, στο οποίο αναφερόταν ότι τα ισχύοντα μέτρα για τις εισαγωγές ορισμένων φύλλων αλουμινίου (αλουμινόχαρτου) καταστρατηγούνται από εισαγωγές ελαφρώς τροποποιημένων προϊόντων από τη ΛΔΚ.

               (5)

               Ο αιτών ζήτησε ανωνυμία επικαλούμενος την απειλή εμπορικών αντιποίνων. Η Επιτροπή έκρινε το αίτημα αιτιολογημένο και συμφώνησε να τηρήσει εμπιστευτικά τα στοιχεία της ταυτότητας του αιτούντος.

               (6)

               Με την αίτηση προσκομίστηκαν αποδεικτικά, εκ πρώτης όψεως, στοιχεία σύμφωνα με τα οποία, μετά την επιβολή των ισχυόντων μέτρων, σημειώθηκε σημαντική μεταβολή του τρόπου διεξαγωγής των εμπορικών συναλλαγών που αφορούν τις εξαγωγές από τη ΛΔΚ προς την Ένωση, η οποία θεωρήθηκε ότι οφείλεται στην επιβολή των ισχυόντων μέτρων. Δεν φέρεται να υπήρχε ικανός αποχρών λόγος ή αιτιολόγηση άλλη πλην της επιβολής των ισχυόντων μέτρων για αυτή τη μεταβολή.

               (7)

               Επιπλέον, τα αποδεικτικά στοιχεία του φακέλου έδειξαν ότι οι επανορθωτικές συνέπειες των ισχυόντων μέτρων εξουδετερώνονταν τόσο ως προς τις ποσότητες όσο και ως προς τις τιμές. Από τα αποδεικτικά στοιχεία προέκυψε ότι οι αυξανόμενες εισαγωγές του ελαφρώς τροποποιημένου προϊόντος γίνονταν σε τιμές χαμηλότερες της μη ζημιογόνου τιμής που είχε καθοριστεί στην αρχική έρευνα.

               (8)

               Τέλος, υπήρχαν αποδεικτικά, εκ πρώτης όψεως, στοιχεία ότι τα ελαφρώς τροποποιημένα προϊόντα αποτελούσαν αντικείμενο ντάμπινγκ σε σχέση με την κανονική αξία που καθορίστηκε κατά τη διάρκεια της αρχικής έρευνας για το ομοειδές προϊόν, δηλαδή το προϊόν που παράγεται από τον κλάδο παραγωγής της Ένωσης, το οποίο έχει τα ίδια τεχνικά και φυσικά χαρακτηριστικά με το υπό εξέταση προϊόν.

               (9)

               Αφού ενημέρωσε τα κράτη μέλη, η Επιτροπή κατέληξε στο συμπέρασμα ότι υπάρχουν επαρκή αποδεικτικά, εκ πρώτης όψεως, στοιχεία για την έναρξη έρευνας σύμφωνα με το άρθρο 13 του βασικού κανονισμού. Ως εκ τούτου, κίνησε την παρούσα έρευνα με τον εκτελεστικό κανονισμό (ΕΕ) 2016/865 της Επιτροπής (4) («ο κανονισμός για την έναρξη της έρευνας»). Σύμφωνα με το άρθρο 13 παράγραφος 3 και το άρθρο 14 παράγραφος 5 του βασικού κανονισμού, η Επιτροπή, βάσει του κανονισμού για την έναρξη της έρευνας, έδωσε επίσης οδηγίες στις τελωνειακές αρχές να καταγράφουν τις εισαγωγές του οικείου ελαφρώς τροποποιημένου προϊόντος από τη ΛΔΚ.

         1.3.   Έρευνα

               (10)

               Η Επιτροπή ενημέρωσε δεόντως για την έναρξη της έρευνας τις αρχές της ΛΔΚ, τους παραγωγούς-εξαγωγείς αυτής της χώρας και τους εμπόρους στη ΛΔΚ, τους ενωσιακούς εισαγωγείς που ήταν γνωστό ότι ενδιαφέρονταν, καθώς και τον κλάδο παραγωγής της Ένωσης.

               (11)

               Απεστάλησαν έντυπα απαλλαγής στους παραγωγούς-εξαγωγείς στη ΛΔΚ και σε γνωστούς εισαγωγείς της Ένωσης.

               (12)

               Τα ενδιαφερόμενα μέρη είχαν τη δυνατότητα να γνωστοποιήσουν γραπτώς τις απόψεις τους και να ζητήσουν να γίνουν δεκτά σε ακρόαση εντός της προθεσμίας που καθορίζεται στον κανονισμό για την έναρξη της έρευνας. Όλα τα μέρη ενημερώθηκαν για το γεγονός ότι η άρνηση συνεργασίας μπορεί να οδηγήσει στην εφαρμογή του άρθρου 18 του βασικού κανονισμού και στη συναγωγή συμπερασμάτων με βάση τα διαθέσιμα στοιχεία.

               (13)

               Αναγγέλθηκαν πέντε όμιλοι εταιρειών από τη ΛΔΚ και 19 εταιρείες της Ένωσης, συμπεριλαμβανομένων του κλάδου παραγωγής της Ένωσης και μη συνδεδεμένων εισαγωγέων.

               (14)

               Πέντε όμιλοι εταιρειών από τη ΛΔΚ και πέντε μη συνδεδεμένοι εισαγωγείς απάντησαν στο ερωτηματολόγιο και ζήτησαν εξαίρεση από την ενδεχόμενη επέκταση των μέτρων σύμφωνα με το άρθρο 13 παράγραφος 4 του βασικού κανονισμού.

               (15)

               Οι ακόλουθοι παραγωγοί-εξαγωγείς υπέβαλαν πλήρεις απαντήσεις στα ερωτηματολόγια και, στη συνέχεια, πραγματοποιήθηκαν επιτόπιες επισκέψεις επαλήθευσης στις εγκαταστάσεις τους.

                           —

                           Όμιλος Dingsheng Aluminium

                           —

                           Jiangsu Zhongji Lamination Materials Co., Ltd

                           —

                           Luoyang Wanji Aluminium Processing Co., Ltd

                           —

                           Xiamen Xiashun Aluminium Foil Co., Ltd.

                           —

                           Yantai Donghai Aluminum Foil Co., Ltd

               (16)

               Οι ακόλουθοι πέντε μη συνδεδεμένοι ενωσιακοί εισαγωγείς υπέβαλαν πλήρεις απαντήσεις στα ερωτηματολόγια:

                           —

                           Coutinho Caro + Co. International Trading GmbH

                           —

                           Huhtamaki Flexible Packaging Germany GmbH & Co. KG

                           —

                           Now Plastics UK Inc (Milano Branch)

                           —

                           Von Aschenbach & Voss GmbH

                           —

                           Wrap Films Systems Ltd

               (17)

               Στη συνέχεια, ένας από τους μη συνδεδεμένους εισαγωγείς, η εταιρεία Wrap Films Systems Ltd, διέκοψε τη συνεργασία.

               (18)

               Πραγματοποιήθηκαν επισκέψεις επαλήθευσης στις εγκαταστάσεις των ακόλουθων μη συνδεδεμένων εισαγωγέων.

                           —

                           Coutinho Caro + Co. International Trading GmbH

                           —

                           Von Aschenbach & Voss GmbH

               (19)

               Η εταιρεία Cellofix S.L. υπέβαλε παρατηρήσεις και ζήτησε ακρόαση ως ενδιαφερόμενο μέρος.

               (20)

               Πραγματοποιήθηκαν ακροάσεις μεταξύ της Επιτροπής και του αιτούντος, καθώς και μεταξύ της Επιτροπής και των ακόλουθων εταιρειών: Cellofix S.L., Now Plastics Inc και Von Aschenbach & Voss GmbH.

               (21)

               Μετά την κοινοποίηση πραγματοποιήθηκε ακόμη μία ακρόαση μεταξύ της Επιτροπής και του αιτούντος, ύστερα από την οποία η Επιτροπή ανακοίνωσε εκ νέου την πρόθεσή της να επεκτείνει την εφαρμογή των μέτρων στο πλαίσιο του μηχανισμού του καθεστώτος ειδικού προορισμού, σύμφωνα με το άρθρο 254 του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου («ο ενωσιακός τελωνειακός κώδικας») (5).

         1.4.   Περίοδος έρευνας και περίοδος αναφοράς

               (22)

               Η περίοδος της έρευνας καλύπτει την περίοδο από την 1η Απριλίου 2012 έως τις 31 Μαρτίου 2016. Συγκεντρώθηκαν στοιχεία για την περίοδο της έρευνας καθώς και για όλα τα έτη από το 2009 και μετά (όταν επιβλήθηκαν τα ισχύοντα μέτρα), ώστε να εξεταστεί, μεταξύ άλλων, η κατά τους ισχυρισμούς μεταβολή του τρόπου διεξαγωγής των εμπορικών συναλλαγών. Για την περίοδο από την 1η Απριλίου 2015 έως τις 31 Μαρτίου 2016 («η περίοδος αναφοράς»), συγκεντρώθηκαν αναλυτικά στοιχεία, με σκοπό να εξεταστεί η ενδεχόμενη εξουδετέρωση των επανορθωτικών συνεπειών των ισχυόντων μέτρων καθώς και η ενδεχόμενη ύπαρξη ντάμπινγκ.

         2.   ΑΠΟΤΕΛΕΣΜΑΤΑ ΤΗΣ ΕΡΕΥΝΑΣ

   2.1.   Γενικές παρατηρήσεις

               (23)

               Σύμφωνα με το άρθρο 13 παράγραφος 1 του βασικού κανονισμού, η Επιτροπή εξέτασε διαδοχικά: αν μεταβλήθηκε ο τρόπος διεξαγωγής εμπορικών συναλλαγών μεταξύ τρίτων χωρών και της Ένωσης· αν η μεταβολή αυτή απέρρεε από πρακτική, διαδικασία ή εργασία για την οποία δεν υπήρχε ικανός αποχρών λόγος ή άλλη οικονομική δικαιολογία πλην της επιβολής του δασμού· αν υπήρχαν αποδεικτικά στοιχεία για ζημία ή στοιχεία από τα οποία να προκύπτει ότι οι επανορθωτικές συνέπειες του δασμού εξουδετερώνονταν όσον αφορά τις τιμές και/ή τις ποσότητες του ομοειδούς προϊόντος· και αν υπήρχαν αποδεικτικά στοιχεία ότι ασκείται πρακτική ντάμπινγκ σε σχέση με τις κανονικές αξίες που είχαν καθοριστεί προηγουμένως για το ομοειδές προϊόν, κατά περίπτωση σύμφωνα με τις διατάξεις του άρθρου 2 του βασικού κανονισμού.

         2.2.   Υπό εξέταση προϊόν

               (24)

               Το προϊόν το οποίο αφορά η πιθανή καταστρατήγηση είναι το προϊόν που υπόκειται στα ισχύοντα μέτρα, όπως περιγράφεται ανωτέρω στην αιτιολογική σκέψη (1). Υπάγεται στον κωδικό ΣΟ ex 7607 11 19 (κωδικός TARIC 7607111910). Όπως διαπιστώθηκε από την αρχική έρευνα, το συγκεκριμένο είδος αλουμινόχαρτου μετατρέπεται σε καταναλωτικό προϊόν, το αλουμινόχαρτο οικιακής χρήσης («AHF») που χρησιμοποιείται ως συσκευασία και για άλλες οικιακές εφαρμογές.

         2.3.   Προϊόν που αποτελεί αντικείμενο της έρευνας

               (25)

               Το προϊόν που αποτελεί αντικείμενο της έρευνας καταστρατήγησης έχει τα ίδια ουσιώδη χαρακτηριστικά με το υπό εξέταση προϊόν. Ωστόσο, μπορεί να έχει ή να μην έχει υποστεί ανόπτηση.

               (26)

               Το προϊόν που αποτελεί αντικείμενο της έρευνας ορίζεται στον κανονισμό για την έναρξη της έρευνας ως εξής:

                           —

                           αλουμινόχαρτο με πάχος τουλάχιστον 0,007 mm, αλλά μικρότερο από 0,008 mm, ανεξαρτήτως του πλάτους του ρολού, είτε έχει είτε δεν έχει υποστεί ανόπτηση, ή

                           —

                           αλουμινόχαρτο με πάχος τουλάχιστον 0,008 mm και όχι μεγαλύτερο από 0,018 mm, σε ρολά πλάτους μεγαλύτερου των 650 mm, είτε έχει είτε δεν έχει υποστεί ανόπτηση, ή

                           —

                           αλουμινόχαρτο με πάχος μεγαλύτερο από 0,018 mm, αλλά μικρότερο από 0,021 mm, ανεξαρτήτως του πλάτους του ρολού, είτε έχει είτε δεν έχει υποστεί ανόπτηση, ή

                           —

                           αλουμινόχαρτο με πάχος τουλάχιστον 0,021 mm και όχι μεγαλύτερο από 0,045 mm, όταν παρουσιάζεται με δύο τουλάχιστον στρώσεις, ανεξαρτήτως του πλάτους του ρολού, είτε έχει είτε δεν έχει υποστεί ανόπτηση.

               (27)

               Τα τρία πρώτα προϊόντα που περιγράφονται ανωτέρω υπάγονται επί του παρόντος στον κωδικό ΣΟ ex 7607 11 19 (κωδικοί TARIC 7607111930, 7607111940 και 7607111950). Το τέταρτο προϊόν που περιγράφεται ανωτέρω υπάγεται επί του παρόντος στον κωδικό ΣΟ ex 7607 11 90 (κωδικοί TARIC 7607111945 και 7607119080).

               (28)

               Στην αρχική έρευνα η Επιτροπή απέδειξε ότι το αλουμινόχαρτο προς μεταποίηση («ACF») δεν είναι το υπό εξέταση προϊόν (6). Τα δύο προϊόντα — το αλουμινόχαρτο οικιακής χρήσης (AHF) και το αλουμινόχαρτο προς μεταποίηση (ACF) — έχουν διαφορετική χρήση. Το ACF χρησιμοποιείται από τον κλάδο της μεταποίησης αφού υποστεί πολυστρωματική επένδυση, επίχριση, λακάρισμα ή άλλη κατεργασία και ενσωμάτωσή του σε προϊόντα που χρησιμοποιούνται σε τομείς όπως οι συσκευασίες τροφίμων, φαρμάκων, καλλυντικών και προϊόντων καπνού ή σε μονωτικά υλικά για τον κατασκευαστικό τομέα. Τον Δεκέμβριο του 2014 η Επιτροπή κίνησε έρευνα αντιντάμπινγκ για το ACF (7). Το αίτημα αποσύρθηκε από τον αιτούντα και δεν επιβλήθηκαν τα μέτρα για το ACF (8). Για τους ανωτέρω λόγους, η Επιτροπή έκρινε σκόπιμο να εξαιρεθεί το ACF από το πεδίο της παρούσας έρευνας.

               (29)

               Μετά την κοινοποίηση, ο αιτών ισχυρίστηκε ότι το ACF και το AHF είναι εναλλάξιμα. Η Επιτροπή θεώρησε, ωστόσο, ότι το επιχείρημα αυτό δεν θίγει τον μη αμφισβητούμενο ορισμό του υπό εξέταση προϊόντος που καθορίστηκε στην αρχική έρευνα.

               (30)

               Κατά την έρευνα, η Επιτροπή διαπίστωσε, ωστόσο, ότι ο ορισμός του προϊόντος που αποτελεί αντικείμενο της έρευνας δεν περιλάμβανε μόνο το ελαφρώς τροποποιημένο υπό εξέταση προϊόν αλλά θα μπορούσε να περιλαμβάνει και το ACF. Οι πέντε συνεργασθέντες παραγωγοί-εξαγωγείς εξήγαγαν στην Ένωση ACF κατά την εξεταζόμενη περίοδο (βλέπε αιτιολογική σκέψη (74) κατωτέρω). Έτσι, αποφασίστηκε να ληφθεί υπόψη η τελική χρήση κατά τον σχεδιασμό των μέτρων (βλέπε αιτιολογικές σκέψεις (58) έως 69).

               (31)

               Μετά την κοινοποίηση, ένας από τους μη συνεργασθέντες εισαγωγείς ισχυρίστηκε ότι η Επιτροπή θα έπρεπε να λάβει υπόψη την πρότασή του να εξαιρεθούν από το πεδίο της έρευνας ρολά μεγάλου μεγέθους που δεν έχουν υποστεί ανόπτηση.

               (32)

               Δεδομένου ότι η εταιρεία δεν συνεργάστηκε στην έρευνα, η Επιτροπή δεν ήταν σε θέση να επαληθεύσει τον ισχυρισμό αυτό. Από τα διαθέσιμα στοιχεία δεν προκύπτει ότι τα ρολά μεγάλου μεγέθους που δεν έχουν υποστεί ανόπτηση θα πρέπει να εξαιρεθούν από το πεδίο της παρούσας έρευνας. Κατά συνέπεια, η Επιτροπή απέρριψε τον ισχυρισμό αυτόν.

         2.4.   Βαθμός συνεργασίας

               (33)

               Υπήρξε χαμηλό επίπεδο συνεργασίας εκ μέρους των παραγωγών-εξαγωγέων της ΛΔΚ· μόνο πέντε όμιλοι κινέζων παραγωγών-εξαγωγέων, που αντιπροσώπευαν περίπου το 22 % των κινεζικών εξαγωγών στην Ένωση κατά την περίοδο αναφοράς, αναγγέλθηκαν και ζήτησαν απαλλαγή από ενδεχόμενη επέκταση των ισχυόντων μέτρων.

               (34)

               Οι εξαγωγές των μη συνεργαζόμενων εξαγωγέων εκτιμήθηκε σε 78 % περίπου των συνολικών κινεζικών εξαγωγών στην Ένωση κατά την ίδια περίοδο. Ως εκ τούτου, για τις εν λόγω εξαγωγές η Επιτροπή χρησιμοποίησε τα βέλτιστα διαθέσιμα πραγματικά στοιχεία, σύμφωνα με το άρθρο 18 του βασικού κανονισμού.

         2.5.   Αλλαγή του τρόπου διεξαγωγής των εμπορικών συναλλαγών

               (35)

               Για να διαπιστωθεί η μεταβολή του τρόπου διεξαγωγής του εμπορίου, η Επιτροπή ανέλυσε τον όγκο των εισαγωγών του υπό εξέταση προϊόντος και τον όγκο των εισαγωγών του ελαφρώς τροποποιημένου υπό εξέταση προϊόντος για την περίοδο μεταξύ της επιβολής των αρχικών μέτρων (2009) έως τον Σεπτέμβριο του 2016.

               (36)

               Από την έρευνα διαπιστώθηκε ότι, για την περίοδο αναφοράς, το 80 % του συνολικού όγκου των εισαγωγών του προϊόντος που αποτελεί αντικείμενο της έρευνας, καταγωγής ΛΔΚ, αφορούσε το ελαφρώς τροποποιημένο υπό εξέταση προϊόν (9). Το ποσοστό αυτό εφαρμόστηκε αναλογικώς για τα αντίστοιχα έτη από το 2009 και μετά.

               (37)

               Ο όγκος των εισαγωγών του υπό εξέταση προϊόντος διαπιστώθηκε με βάση τα στοιχεία της Eurostat για την περίοδο μεταξύ του 2009 και της περιόδου αναφοράς.

               (38)

               Ο πίνακας που ακολουθεί περιλαμβάνει τις πληροφορίες που έχουν συλλεχθεί.

                  Πίνακας 1

                  Εισαγωγές του υπό εξέταση προϊόντος και του ελαφρώς τροποποιημένου υπό εξέταση προϊόντος από τη ΛΔΚ στην ΕΕ

                           (Μονάδα: τόνοι)

                           ΠΕ της αρχικής έρευνας
                           Ιούλιος 2007 — Ιούνιος 2008

                           2009

                           2010

                           2011

                           2012

                           2013

                           2014

                           ΠΑ

                           Υπό εξέταση προϊόν

                           30 318

                           150

                           1 442

                           3 094

                           1 165

                           1 369

                           1 553

                           1 152

                           Ελαφρώς τροποποιημένο προϊόν

                           11 393

                           17 115

                           30 960

                           25 648

                           30 962

                           42 578

                           44 522

                              Πηγή: Eurostat, Κινέζοι συνεργαζόμενοι παραγωγοί-εξαγωγείς.

               (39)

               Ο συνολικός όγκος των εισαγωγών του υπό εξέταση προϊόντος από τη ΛΔΚ μειώθηκε από 30 318 τόνους κατά την περίοδο της αρχικής έρευνας (Ιούλιος 2007-Ιούνιος 2008) σε 1 152 τόνους κατά την περίοδο αναφοράς της παρούσας έρευνας. Αντίθετα, οι εισαγωγές του ελαφρώς τροποποιημένου υπό εξέταση προϊόντος αυξήθηκε από 11 393 τόνους το 2009 σε 44 522 τόνους κατά την περίοδο αναφοράς της παρούσας έρευνας.

               (40)

               Η αύξηση των εισαγωγών του ελαφρώς τροποποιημένου υπό εξέταση προϊόντος, καθώς και η παράλληλη απουσία εισαγωγών του υπό εξέταση προϊόντος μετά την επιβολή των μέτρων, συνιστούν σημαντική μεταβολή του τρόπου διεξαγωγής των εμπορικών συναλλαγών, όπως απαιτείται από το άρθρο 13 παράγραφος 1 του βασικού κανονισμού.

               (41)

               Μετά την κοινοποίηση, ένας από τους μη συνεργασθέντες εισαγωγείς ισχυρίστηκε ότι η Επιτροπή χρησιμοποίησε εσφαλμένη μεθοδολογία για τον προσδιορισμό της μεταβολής του τρόπου διεξαγωγής των εμπορικών συναλλαγών. Συγκεκριμένα, αμφισβήτησε την παραδοχή ότι οι πωλήσεις των μη συνεργαζόμενων παραγωγών-εξαγωγέων κατά την περίοδο αναφοράς αποτελούσαν πωλήσεις του ελαφρώς τροποποιημένου προϊόντος.

               (42)

               Η Επιτροπή επανέλαβε ότι στηρίχθηκε στα διαθέσιμα πραγματικά περιστατικά για τον καθορισμό του όγκου των εισαγωγών του ελαφρώς τροποποιημένου προϊόντος. Λόγω της πολύ περιορισμένης διάθεσης συνεργασίας, με βάση τις πληροφορίες που περιέχονται στην αίτηση και ελλείψει άλλων στοιχείων που να αποδεικνύουν το αντίθετο, η Επιτροπή μπορούσε ευλόγως να καταλήξει στο συμπέρασμα ότι οι μη συνεργασθείσες εταιρείες εξήγαν το ελαφρώς τροποποιημένο προϊόν. Ως εκ τούτου, η μεθοδολογία που χρησιμοποιήθηκε για να διαπιστωθεί η μεταβολή του τρόπου διεξαγωγής των εμπορικών συναλλαγών επιβεβαιώθηκε.

         2.6.   Ύπαρξη πρακτικών καταστρατήγησης

               (43)

               Το άρθρο 13 παράγραφος 1 του βασικού κανονισμού ορίζει ότι η μεταβολή του τρόπου διεξαγωγής των εμπορικών συναλλαγών απορρέει από πρακτική, διαδικασία ή εργασία για την οποία δεν υφίσταται ικανός αποχρών λόγος ή άλλη οικονομική αιτιολογία πλην της επιβολής του δασμού. Η εν λόγω πρακτική, διαδικασία ή εργασία περιλαμβάνει, μεταξύ άλλων, την ελαφρά τροποποίηση του υπό εξέταση προϊόντος.

               (44)

               Αναλύθηκαν οι δραστηριότητες των συνεργασθέντων παραγωγών-εξαγωγέων. Η ανάλυση αυτή επιβεβαίωσε την ύπαρξη τεσσάρων πρακτικών καταστρατήγησης.

               (45)

               Για τις τέσσερις πρακτικές καταστρατήγησης, τα αποδεικτικά στοιχεία αποτελούνταν από ηλεκτρονικά μηνύματα των Κινέζων παραγωγών-εξαγωγέων, με τα οποία παρείχαν συμβουλές σε πελάτες σχετικά με τον τρόπο καταστρατήγησης των υφιστάμενων μέτρων. Τα διάφορα αποδεικτικά στοιχεία περιείχαν επίσης πληροφορίες ότι οι πρακτικές αυτές είχαν πράγματι τεθεί σε εφαρμογή από ορισμένους ενωσιακούς εισαγωγείς/χρήστες.

               (46)

               Η Επιτροπή βρήκε επίσης αποδεικτικά στοιχεία κατά τον έλεγχο επαλήθευσης ενός από τους συνεργασθέντες Κινέζους παραγωγούς, και συγκεκριμένα του ομίλου Dingsheng Aluminium. Κατά την περίοδο μετά την επιβολή των δασμών το 2009, ο όμιλος Dingsheng Aluminium εξήγαγε στην Ένωση AHF λεπτότερου πάχους σε σχέση με το υπό εξέταση προϊόν, δηλαδή AHF με πάχος μικρότερο από 0,008 mm και τουλάχιστον 0,007 mm. Ο ίδιος παραγωγός-εξαγωγέας εξήγαγε επίσης στην Ένωση AHF παχύτερο από το υπό εξέταση προϊόν, δηλαδή AHF με πάχος μεγαλύτερο από 0,018 mm και τουλάχιστον 0,021 mm. Τα αποδεικτικά στοιχεία υπό τη μορφή ηλεκτρονικών μηνυμάτων από άλλους παραγωγούς-εξαγωγείς επιβεβαίωσαν επίσης ότι υφίσταται αυτή η πρακτική.

               (47)

               Επιπλέον, κατά την ίδια περίοδο, ο όμιλος Dingsheng Aluminium πούλησε στην Ένωση AHF σε ρολά με μεγαλύτερο πλάτος από 650 mm. Στη συνέχεια, τα εν λόγω ρολά τεμαχίστηκαν σε μικρότερα ρολά στην Ένωση. Κατά τον έλεγχο επαλήθευσης ενός από τους συνεργασθέντες εισαγωγείς, η Επιτροπή διαπίστωσε ότι εντός της Ένωσης, ο εν λόγω εισαγωγέας, συγκεκριμένα η εταιρεία Von Aschenbach & Voss GmbH, τεμαχίζει τα ρολά μεγαλύτερου πλάτους σε ρολά καταναλωτή.

               (48)

               Σχετικά με τις εισαγωγές στην Ένωση δίφυλλου αλουμινόχαρτου με πάχος μεταξύ 0,021 mm και 0,045 mm, η Επιτροπή διέθετε αποδεικτικά στοιχεία από την ανταλλαγή μηνυμάτων ηλεκτρονικού ταχυδρομείου μεταξύ των Κινέζων παραγωγών-εξαγωγέων, συμπεριλαμβανομένου του ομίλου Dingsheng Aluminium, και των παραγωγών της Ένωσης. Επίσης, η Επιτροπή διαπίστωσε ότι ορισμένοι ενωσιακοί παραγωγοί χρησιμοποιούσαν τα μηχανήματά τους για τον διαχωρισμό των δύο φύλλων σε κανονικό πάχος, ώστε να μπορεί να χρησιμοποιείται ως AHF.

               (49)

               Με βάση τα συμπεράσματα όσον αφορά τους συνεργαζόμενους παραγωγούς-εξαγωγείς και με βάση τα διαθέσιμα στοιχεία για τους μη συνεργαζόμενους παραγωγούς-εξαγωγείς, η ύπαρξη πρακτικών καταστρατήγησης κατά την έννοια του άρθρου 13 παράγραφος 1 του βασικού κανονισμού καθορίζεται σε εθνικό επίπεδο για το 80 % των συνολικών εισαγωγών του προϊόντος που αποτελεί αντικείμενο της έρευνας από τη ΛΔΚ. Αυτή η πρακτική καταστρατήγησης έγκειται στην ελαφρά τροποποίηση του υπό εξέταση προϊόντος για να μπορεί να υπαχθεί σε τελωνειακούς κωδικούς που κανονικά δεν υπόκεινται στα μέτρα, δηλαδή στο προϊόν που αποτελεί αντικείμενο της έρευνας.

         2.7.   Εξουδετέρωση των επανορθωτικών συνεπειών του δασμού όσον αφορά τις τιμές και/ή τις ποσότητες του ομοειδούς προϊόντος

               (50)

               Η αύξηση των εισαγωγών του ελαφρώς τροποποιημένου υπό εξέταση προϊόντος ήταν σημαντική, όπως εξηγείται στην αιτιολογική σκέψη (36) ανωτέρω και αντιπροσώπευε περίπου το 80 % του συνολικού όγκου εισαγωγών του προϊόντος που αποτελεί αντικείμενο της έρευνας, για την περίοδο μεταξύ του 2009 και της περιόδου αναφοράς.

               (51)

               Η Επιτροπή συνέκρινε την τιμή εξαγωγής του ελαφρώς τροποποιημένου υπό εξέταση προϊόντος με το επίπεδο εξάλειψης της ζημίας που ορίστηκε στον εκτελεστικό κανονισμό (ΕΕ) 2015/2384 για την επιβολή οριστικού δασμού μετά από επανεξέταση ενόψει της λήξης ισχύος των μέτρων, σύμφωνα με το άρθρο 11 παράγραφος 2 του βασικού κανονισμού.

               (52)

               Όσον αφορά τον συνεργαζόμενο παραγωγό-εξαγωγέα που συμμετείχε σε πρακτικές καταστρατήγησης, η τιμή εξαγωγής καθορίστηκε με βάση τις πληροφορίες που επαληθεύτηκαν κατά τη διάρκεια της έρευνας. Για τους μη συνεργαζόμενους παραγωγούς-εξαγωγείς, η τιμή εξαγωγής καθορίστηκε με βάση τα στοιχεία της Eurostat, αφού αφαιρέθηκε ο όγκος των εξαγωγών που πραγματοποίησαν οι συνεργαζόμενοι παραγωγοί-εξαγωγείς.

               (53)

               Από τη σύγκριση αυτή προέκυψε σημαντική υποτιμολόγηση.

               (54)

               Επομένως, θεωρείται ότι οι επανορθωτικές συνέπειες των ισχυόντων μέτρων υπονομεύονται όσον αφορά τόσο τις ποσότητες όσο και τις τιμές.

         2.8.   Αποδεικτικά στοιχεία ως προς την ύπαρξη ντάμπινγκ σε σχέση με την κανονική αξία που είχε καθοριστεί στο παρελθόν για το ομοειδές προϊόν

               (55)

               Σύμφωνα με το άρθρο 13 παράγραφος 1 του βασικού κανονισμού και για να διαπιστωθεί κατά πόσον οι τιμές εξαγωγής του υπό εξέταση προϊόντος αποτελούν αντικείμενο ντάμπινγκ, οι τιμές εξαγωγής του συνεργαζόμενου παραγωγού-εξαγωγέα που συμμετείχε σε πρακτικές καταστρατήγησης και των μη συνεργαζόμενων παραγωγών-εξαγωγέων καθορίστηκαν όπως περιγράφεται στις αιτιολογικές σκέψεις (51) και (52) παραπάνω και σε σχέση με την κανονική αξία που καθορίστηκε κατά την έρευνα επανεξέτασης ενόψει της λήξης ισχύος των μέτρων, που αναφέρεται στην αιτιολογική σκέψη (51), και προσαρμόστηκαν δεόντως στις διακυμάνσεις του χρηματιστηρίου μετάλλων του Λονδίνου (LME). Η εν λόγω προσαρμογή ήταν αναγκαία, αφού οι τιμές των προϊόντων αλουμινίου εξαρτώνται από τις διακυμάνσεις της τιμής της βασικής πρώτης ύλης, του αλουμινίου. Οι τιμές του LME θεωρούνται το παγκόσμιο μέτρο σύγκρισης για το πρωτογενές αλουμίνιο.

               (56)

               Η σύγκριση μεταξύ της κανονικής αξίας και της τιμής εξαγωγής δείχνει ότι το AHF εισαγόταν στην Ένωση, κατά τη διάρκεια της περιόδου αναφοράς, σε τιμές που αποτελούσαν αντικείμενο ντάμπινγκ, τόσο από τους δύο συνεργαζόμενους παραγωγούς-εξαγωγείς που συμμετείχαν σε πρακτικές καταστρατήγησης όσο και από τους μη συνεργαζόμενους παραγωγούς-εξαγωγείς.

         2.9.   Συμπέρασμα

               (57)

               Με βάση τις ανωτέρω διαπιστώσεις, η Επιτροπή κατέληξε στο συμπέρασμα ότι οι δασμοί επί των εισαγωγών του υπό εξέταση προϊόντος, όπως αυτό ορίζεται στην αρχική έρευνα, καταστρατηγούνταν από τις εισαγωγές ελαφρώς τροποποιημένων προϊόντων καταγωγής ΛΔΚ.

               (58)

               Η έρευνα έδειξε επίσης ότι υπήρξε μεταβολή του τρόπου διεξαγωγής των εμπορικών συναλλαγών μεταξύ της ΛΔΚ και της Ένωσης και ότι δεν υπάρχει ικανός αποχρών λόγος ή οικονομική αιτιολόγηση για την εν λόγω μεταβολή, πλην της επιβολής του δασμού.

               (59)

               Η Επιτροπή διαπίστωσε επίσης ότι οι εισαγωγές αυτές προκαλούν ζημία και ότι οι επανορθωτικές συνέπειες του δασμού εξουδετερώνονταν όσον αφορά τις τιμές και/ή τις ποσότητες του ομοειδούς προϊόντος. Προέκυψαν επίσης αποδεικτικά στοιχεία ότι ασκείται πρακτική ντάμπινγκ σε σχέση με τις κανονικές αξίες που έχουν ήδη προσδιοριστεί για το ομοειδές προϊόν

         3.   ΜΈΤΡΑ

               (60)

               Με βάση τα παραπάνω πορίσματα, η Επιτροπή κατέληξε στο συμπέρασμα ότι ο οριστικός δασμός αντιντάμπινγκ που επιβλήθηκε στις εισαγωγές του υπό εξέταση προϊόντος καταγωγής ΛΔΚ καταστρατηγείται από εισαγωγές του προϊόντος που αποτελεί αντικείμενο της έρευνας, καταγωγής ΛΔΚ.

               (61)

               Ωστόσο, με βάση τα ανωτέρω ευρήματα, συνάχθηκε το συμπέρασμα ότι το αλουμινόχαρτο προς μεταποίηση πρέπει να εξαιρεθεί από το πεδίο εφαρμογής της επέκτασης των μέτρων.

               (62)

               Για να καθοριστεί ο τρόπος διάκρισης μεταξύ του AHF και του ACF, η Επιτροπή στηρίχθηκε αρχικά σε επιπλέον κριτήρια, εκτός από το πάχος του αλουμινόχαρτου και το πλάτος των ρολών.

               (63)

               Η Επιτροπή έκρινε ότι μια σωρευτική ανάλυση μιας σειράς χαρακτηριστικών μπορεί να οδηγήσει στην επιθυμητή διάκριση: κράματα, διαβρεκτικότητα και πόροι του αλουμινόχαρτου.

               (64)

               Το κράμα αλουμινίου καθορίζεται από τη χημική σύσταση του προϊόντος (περιεκτικότητα σε πραγματικό αλουμίνιο και άλλες χημικές ουσίες). Με βάση τις παρατηρήσεις από τα ενδιαφερόμενα μέρη και τις πληροφορίες που συγκεντρώθηκαν κατά τις επισκέψεις επαλήθευσης, η έρευνα έδειξε ότι το ACF παράγεται, κατά κανόνα, με τη χρήση κραμάτων αλουμινίου 1235, 8011 και 8079.

               (65)

               Ο βαθμός διαβρεκτικότητας ορίζεται ως ο βαθμός ξηρότητας (καθαρότητας της επιφάνειας του φύλλου αλουμινίου από το έλαιο που χρησιμοποιείται κατά τη διαδικασία περιτύλιξης. Η διαβρεκτικότητα για το ACF είναι γενικά βαθμού Α, αφού τυχόν υπολείμματα ελαίου στην επιφάνεια θα δημιουργούσαν προβλήματα στην εκτύπωση και το λαμινάρισμα.

               (66)

               Οι πόροι εμφανίζονται στην υφή του αλουμινόχαρτου κατά τη διαδικασία περιτύλιξής του. Ο αριθμός των πόρων, κατά κανόνα, δεν παίζει ρόλο στις πωλήσεις AHF και δεν αποτελεί μέρος των προδιαγραφών του προϊόντος. Ο αριθμός των πόρων είναι σημαντικός για προϊόντα ACF, διότι κατά τη διάρκεια του λαμιναρίσματος μπορεί η κολλητική ουσία να εισχωρήσει από τη μία πλευρά του φύλλου στην άλλη, μέσω των πόρων, και ως εκ τούτου να προκαλέσει ζημία στο υλικό συσκευασίας. Η Επιτροπή διαπίστωσε ότι ο μέγιστος αριθμός πόρων του ACF σχετίζεται γενικά με το πάχος του φύλλου. Ο μέγιστος αριθμός πόρων ανά τετραγωνικό μέτρο σε σχέση με το πάχος του φύλλου έχει ως εξής.

                  Πίνακας 2

                  Μέγιστος αριθμός πόρων ανά τετραγωνικό μέτρο σε σχέση με το πάχος του φύλλου

                           Πάχος (σε μικρά)

                           Αριθμός πόρων ανά m2

                           7

                           400

                           8

                           300

                           9

                           200

                           10

                           100

                           μέχρι 13

                           40

                           μέχρι 15

                           10

                           μέχρι 19

                           5

                           πάνω από 20

                           Ουδέν

                              Πηγή: Συνεργαζόμενοι Κινέζοι παραγωγοί-εξαγωγείς, μη συνδεδεμένοι εισαγωγείς της ΕΕ.

               (67)

               Τα κριτήρια αυτά βασίζονται στα πορίσματα της έρευνας και τις παρατηρήσεις τρίτων.

               (68)

               Ο αιτών υποστήριξε και επανέλαβε ύστερα από την κοινοποίηση ότι δεν ήταν δυνατό να καθοριστεί εφαρμόσιμη διαχωριστική γραμμή με βάση τα ανωτέρω κριτήρια και, ως εκ τούτου, αυτό θα δημιουργούσε δυσανάλογο κίνδυνο καταστρατήγησης των μέτρων. Ισχυρίστηκε ότι τα αλουμινόχαρτα ήταν εναλλάξιμα και ότι ορισμένα αλουμινόχαρτα οικιακής χρήσης θα μπορούσαν να παραχθούν χρησιμοποιώντας τα ίδια αλουμινόχαρτα που χρησιμοποιούνται κατά κανόνα στην παραγωγή ACF. Ειδικότερα, επισήμανε τα κράματα 8011 και 8079. Όσον αφορά τον αριθμό των πόρων, ο αιτών ανέφερε ότι δεν επρόκειτο για ρυθμιζόμενη προϋπόθεση και ότι, εν γένει, εναπόκειται σε συμφωνία μεταξύ πωλητή και αγοραστή. Όσον αφορά τη διαβρεκτικότητα, ο αιτών υποστήριξε επίσης ότι δεν αποτελεί αποφασιστικό κριτήριο για τον καθορισμό του κατά πόσον ένα αλουμινόχαρτο είναι ACF. Κατά την ακρόαση μετά την κοινοποίηση, υποστήριξε επίσης ότι ακόμη και η σωρευτική εφαρμογή των τριών κριτηρίων δεν προσφέρεται για να γίνει η επιθυμητή διάκριση. Ακόμη και αν πληρούνταν και τα τρία κριτήρια για το ACF, οι εισαγωγές θα μπορούσαν να συνεχίσουν να χρησιμοποιούνται για αλουμινόχαρτο οικιακής χρήσης και να δημιουργούν στρέβλωση του ανταγωνισμού. Κατά την άποψη του αιτούντος, ο μόνος τρόπος διάκρισης μεταξύ του AHF και του ACF ήταν η τελική χρήση. Ύστερα από τη γνωστοποίηση πρόσθετων πληροφοριών, ο αιτών ισχυρίστηκε ότι οι παραγωγοί-εξαγωγείς που εξαιρούνται σύμφωνα με το άρθρο 13 παράγραφος 4 του βασικού κανονισμού θα πρέπει να υπόκεινται σε καθεστώς ειδικού προορισμού σύμφωνα με το άρθρο 254 του τελωνειακού κώδικα της Ένωσης, έτσι ώστε να αποτραπεί κάθε μελλοντική καταστρατήγηση των μέτρων.

               (69)

               Ένας από τους συνεργαζόμενους παραγωγούς-εξαγωγείς ισχυρίστηκε επίσης ότι τα προτεινόμενα από την Επιτροπή κριτήρια για τη διάκριση του ACF από το AHF δεν ήταν κοινώς και ευρέως αποδεκτά από τη βιομηχανία αλουμινίου. Υποστήριξε ότι αυτό θα παρείχε τη δυνατότητα καταστρατήγησης των επεκταθέντων δασμών αντιντάμπινγκ και θα οδηγούσε σε σημαντική μείωση της μέσης τιμής του ACF, γεγονός που θα μπορούσε να οδηγήσει σε άλλη καταγγελία αντιντάμπινγκ.

               (70)

               Μετά τη συμπληρωματική κοινοποίηση ένας εισαγωγέας επανέλαβε την άποψη ότι η διάκριση ήταν πράγματι εφικτή και βάσει της σωρευτικής ανάλυσης των τριών χαρακτηριστικών, δηλαδή των κραμάτων, της διαβρεκτικότητας και των πόρων.

               (71)

               Απαντώντας στα επιχειρήματα αυτά, η Επιτροπή υπενθύμισε, καταρχάς, ότι μέτρα κατά της καταστρατήγησης δεν μπορούν νομίμως να επιβληθούν απλώς και μόνο βάσει του κινδύνου καταστρατήγησης, αλλά μόνο αν πληρούνται οι προϋποθέσεις του άρθρου 13 του βασικού κανονισμού. Επομένως, απορρίφθηκε το αίτημα του αιτούντος να υποβληθούν σε έλεγχο τελικής χρήσης οι εξαιρεθέντες παραγωγοί-εξαγωγείς.

               (72)

               Μετά την αρχική και συμπληρωματική κοινοποίηση, η Επιτροπή εξέτασε διεξοδικότερα την αρχική της προσέγγιση, που περιγράφεται στις αιτιολογικές σκέψεις (62) και (66) παραπάνω, και τα επιχειρήματα που υπέβαλε ο εισαγωγέας, που παρατίθενται στην αιτιολογική σκέψη (70). Η Επιτροπή κατέληξε εκ νέου στο συμπέρασμα ότι, λόγω των παρόμοιων χαρακτηριστικών δεν μπορεί να αποκλειστεί ότι το ACF που πληροί τις τεχνικές απαιτήσεις που αναφέρονται στις αιτιολογικές σκέψεις (61) και (67) θα μπορούσε, στην πραγματικότητα, να χρησιμοποιείται για οικιακές χρήσεις. Ως εκ τούτου, η Επιτροπή κατέληξε στο συμπέρασμα ότι, λόγω των ειδικών περιστάσεων της υπόθεσης, ο πιο κατάλληλος τρόπος για να γίνει διαφοροποίηση μεταξύ των δύο προϊόντων, με σκοπό την επέκταση του αρχικού μέτρου, είναι η τελική τους χρήση. Ως εκ τούτου, οι εισαγωγείς που δεν χρησιμοποιούν το εισαγόμενο αλουμινόχαρτο για οικιακή χρήση θα έχουν τη δυνατότητα να προβούν σε δήλωση σύμφωνα με καθεστώς ειδικού προορισμού σύμφωνα με το άρθρο 254 του ενωσιακού τελωνειακού κώδικα.

         4.   ΑΙΤΗΣΕΙΣ ΑΠΑΛΛΑΓΗΣ

   4.1.   Αίτηση απαλλαγής από ομίλους παραγωγών-εξαγωγέων

               (73)

               Σύμφωνα με το άρθρο 13 παράγραφος 4 του βασικού κανονισμού πέντε συνεργασθέντες όμιλοι παραγωγών-εξαγωγέων από τη ΛΔΚ ζήτησαν απαλλαγή από την ενδεχόμενη επέκταση των μέτρων και υπέβαλαν αίτημα απαλλαγής.

               (74)

               Από την έρευνα προέκυψε ότι τέσσερις όμιλοι παραγωγών-εξαγωγέων από τη ΛΔΚ εξήγαγαν στην Ένωση μόνο ACF και όχι τα ελαφρώς τροποποιημένα αλουμινόχαρτο οικιακής χρήσης. Ως εκ τούτου, διαπιστώθηκε ότι αυτοί οι όμιλοι των Κινέζων παραγωγών-εξαγωγέων δεν καταστρατηγούν τους ισχύοντες δασμούς. Επομένως, η Επιτροπή θεώρησε ότι οι εν λόγω εταιρείες θα μπορούσαν να τύχουν απαλλαγής από την επέκταση των δασμών σύμφωνα με το άρθρο 13 παράγραφος 4 του βασικού κανονισμού.

               (75)

               Η έρευνα έδειξε επίσης ότι ένας συνεργαζόμενος παραγωγός, δηλαδή ο όμιλος Dingsheng Aluminium, συμμετείχε σε όλα τα είδη πρακτικών καταστρατήγησης, εκτός από ένα, το ότι δεν εξήγαγε στην Ένωση αλουμινόχαρτο πάχους τουλάχιστον 0,021 mm και όχι μεγαλύτερου από 0,045 mm, όταν όταν παρουσιάζεται με δύο τουλάχιστον στρώσεις, ανεξάρτητα από το πλάτος των ρολών.

               (76)

               Το συμπέρασμα ότι η εταιρεία αυτή συμμετείχε σε τρεις πρακτικές καταστρατήγησης εξήχθη με βάση διάφορους παράγοντες. Πρώτον, η Επιτροπή εντόπισε τα ελαφρώς τροποποιημένα προϊόντα που εξήγαγε στην Ένωση, με βάση τις πληροφορίες που παρείχε η εταιρεία σχετικά με τις πωλήσεις AHF και ACF της εταιρείας στους πελάτες της. Δεύτερον, επαληθεύτηκε ένα δείγμα των τιμολογίων που αφορούν τους πελάτες AHF και ACF. Η διαδικασία αυτή επιβεβαίωσε ότι τα προϊόντα που πωλούνται σε πελάτες ως AHF ήταν πράγματι είτε το υπό εξέταση προϊόν είτε το ελαφρώς τροποποιημένο AHF. Κατά συνέπεια, η Επιτροπή διαπίστωσε ότι, για την εν λόγω εταιρεία, η καταστρατήγηση με το ελαφρώς τροποποιημένο AHF αντιπροσώπευε το 20 % του συνόλου των εξαγωγών του προϊόντος που αποτελεί αντικείμενο της έρευνας, ενώ το υπόλοιπο αφορούσε το ACF. Τρίτον, διαπιστώθηκε σαφής μεταβολή του τρόπου διεξαγωγής των εμπορικών συναλλαγών για την εταιρεία, όπου οι εξαγωγές του υπό εξέταση προϊόντος είχαν αντικατασταθεί από το ελαφρώς τροποποιημένο προϊόν. Τέταρτον, για τη μεταβολή του τρόπου διεξαγωγής των εμπορικών συναλλαγών δεν διαπιστώθηκε άλλη οικονομική δικαιολογία εκτός από την επιβολή των μέτρων. Πέμπτον, διαπιστώθηκε πρακτική ντάμπινγκ και εξουδετέρωση των επανορθωτικών συνεπειών των δασμών, όσον αφορά τα ελαφρώς τροποποιημένα προϊόντα που εξάγονται από τον εν λόγω παραγωγό-εξαγωγέα.

               (77)

               Με βάση τα ανωτέρω, και σύμφωνα με το άρθρο 13 παράγραφος 4 του βασικού κανονισμού, δεν μπορεί να χορηγηθεί απαλλαγή στον όμιλο Dingsheng Aluminium.

               (78)

               Μετά την κοινοποίηση, ο αιτών ζήτησε να μη χορηγηθεί σε Κινέζους παραγωγούς-εξαγωγείς απαλλαγή από την επέκταση του πεδίου εφαρμογής των μέτρων.

               (79)

               Ισχυρίστηκε ότι η Επιτροπή δεν θα μπορούσε να επαληθεύσει ότι οι απαλλασσόμενοι Κινέζοι παραγωγοί-εξαγωγείς εξήγαγαν πράγματι ACF, αφού αυτό δεν αναφερόταν στα ερωτηματολόγια. Επίσης, ανέφερε ότι η πρακτική καταστρατήγησης λαμβάνει χώρα στην Ένωση. Υπό τις συνθήκες αυτές, από νομική άποψη δεν μπορούσε να χορηγηθεί απαλλαγή για τους εξαγωγείς.

               (80)

               Η Επιτροπή επισκέφθηκε τους παραγωγούς-εξαγωγείς και επαλήθευσε επιτόπου, μεταξύ άλλων, τα τεχνικά χαρακτηριστικά και τις τελικές χρήσεις του προϊόντος που αποτελεί αντικείμενο της έρευνας και πωλήθηκε στην Ένωση. Ως εκ τούτου, από τις επισκέψεις επαλήθευσης, η Επιτροπή κατέληξε στο συμπέρασμα ότι το προϊόν που εξάγεται από τους τέσσερις παραγωγούς -εξαγωγείς ήταν στην πραγματικότητα ACF, δηλαδή προϊόν που δεν καλύπτεται από την παρούσα έρευνα. Η Επιτροπή διαπίστωσε επίσης ότι η ελαφρά τροποποίηση του προϊόντος πραγματοποιείται στην Κίνα, δηλαδή στις εγκαταστάσεις ενός από τους συνεργαζόμενους παραγωγούς και — με βάση τα διαθέσιμα στοιχεία — στις εγκαταστάσεις των μη συνεργαζόμενων παραγωγών. Ως εκ τούτου, ήταν πράγματι δυνατή και αναγκαία η χορήγηση απαλλαγής σε όσους δεν έχουν εμπλακεί σε οποιαδήποτε μορφή πρακτικής καταστρατήγησης στην Κίνα και ικανοποιούν τους όρους του άρθρου 13 παράγραφος 4 του βασικού κανονισμού. Συνεπώς, το αίτημα απορρίφθηκε.

         4.2.   Αίτηση απαλλαγής από μη συνδεδεμένους εισαγωγείς

               (81)

               Όταν η πρακτική καταστρατήγησης λαμβάνει χώρα στην Ένωση, το άρθρο 13 παράγραφος 4 του βασικού κανονισμού παρέχει τη δυνατότητα απαλλαγής των εισαγωγέων από την επέκταση των δασμών, εφόσον μπορούν να αποδείξουν ότι δεν είναι συνδεδεμένοι με παραγωγούς οι οποίοι υπόκεινται στα μέτρα.

               (82)

               Για τους λόγους αυτούς, υποβλήθηκαν και εξετάστηκαν πέντε αιτήσεις απαλλαγής από μη συνδεδεμένους εισαγωγείς. Στη συνέχεια, μια από τις εταιρείες, η Wrap Films Systems Ltd, διέκοψε τη συνεργασία.

               (83)

               Η Επιτροπή διαπίστωσε ότι, αν και σε ορισμένες περιπτώσεις η τελική ολοκλήρωση (κοπή από του αλουμινόχαρτου σε μικρότερα ρολά) λαμβάνει χώρα στην Ένωση, η καθεαυτή ελαφρά τροποποίηση του υπό εξέταση προϊόντος πραγματοποιείται εκτός της Ένωσης, δηλαδή στη ΛΔΚ. Για τους λόγους αυτούς, η Επιτροπή θεωρεί ότι δεν μπορούν να χορηγηθούν απαλλαγές στους μη συνδεδεμένους εισαγωγείς.

               (84)

               Για τρεις από τις τέσσερις συνεργαζόμενες εταιρείες διαπιστώθηκε ότι ήταν αμιγείς εισαγωγείς, οι οποίοι μεταπωλούν το προϊόν που αποτελεί αντικείμενο της έρευνας χωρίς μεταποίηση. Επομένως, οι εν λόγω εταιρείες δεν μπορούν να τύχουν απαλλαγής από την επέκταση των δασμών σύμφωνα με το άρθρο 13 παράγραφος 4 του βασικού κανονισμού. Μόνο μία από τις εταιρείες, η on Aschenbach &Voss GmbH, εισάγει από τη ΛΔΚ το προϊόν που αποτελεί αντικείμενο της έρευνας, υπό μορφή αλουμινόχαρτου οικιακής χρήσης σε ρολά που υπερβαίνουν τα 650 mm, και στη συνέχεια το μεταποιεί. Το αλουμινόχαρτο κόβεται πριν πωληθεί στους πελάτες της εταιρείας («εταιρείες ανατύλιξης»).

               (85)

               Πριν από την επιβολή των ισχυόντων μέτρων, η εταιρεία Von Aschenbach & Voss εισήγαγε στην Ένωση το υπό εξέταση προϊόν και διαπιστώθηκε σαφής μεταβολή του τρόπου διεξαγωγής των εμπορικών συναλλαγών. Τα πορίσματα της Επιτροπής δεν στηρίζουν την άποψη της εταιρείας σχετικά με την ύπαρξη αποχρώντος λόγου ή οικονομικής δικαιολογίας, εκτός από την επιβολή των δασμών. Ως εκ τούτου, ακόμη και αν η Επιτροπή αποδεχόταν ότι αυτό δικαιολογεί ότι η πρακτική καταστρατήγησης ολοκληρώνεται εντός της Ένωσης, δεν θα μπορούσε να χορηγηθεί απαλλαγή στην εν λόγω εταιρεία.

               (86)

               Συνεπώς, συνήχθη το συμπέρασμα ότι κανένας μη συνδεδεμένος εισαγωγέας δεν μπορεί να απαλλαγεί βάσει του άρθρου 13 παράγραφος 4 του βασικού κανονισμού.

         4.3.   Συμπέρασμα

               (87)

               Με βάση τα ανωτέρω πορίσματα, συνήχθη το συμπέρασμα ότι οι τέσσερις από τους πέντε συνεργαζόμενους ομίλους των Κινέζων παραγωγών-εξαγωγέων μπορούν να απαλλαγούν από την επέκταση των δασμών. Διαπιστώθηκε, επίσης, ότι ένας από τους Κινέζους παραγωγούς-εξαγωγείς, ο όμιλος Dingsheng Aluminium, δεν μπορεί να τύχει απαλλαγής.

               (88)

               Συνήχθη, επίσης, το συμπέρασμα ότι κανένας μη συνδεδεμένος εισαγωγέας δεν μπορεί να απαλλαγεί βάσει του άρθρου 13 παράγραφος 4 του βασικού κανονισμού.

         5.   ΣΥΜΠΈΡΑΣΜΑ

               (89)

               Σύμφωνα με το άρθρο 13 παράγραφος 1 πρώτη φράση του βασικού κανονισμού, τα ισχύοντα μέτρα αντιντάμπινγκ στις εισαγωγές του υπό εξέταση προϊόντος καταγωγής ΛΔΚ θα πρέπει να επεκταθούν στις εισαγωγές του προϊόντος που αποτελεί αντικείμενο της έρευνας, καταγωγής ΛΔΚ.

               (90)

               Σύμφωνα με το άρθρο 13 παράγραφος 3 και το άρθρο 14 παράγραφος 5 του βασικού κανονισμού, τα οποία προβλέπουν ότι κάθε επέκταση μέτρων πρέπει να εφαρμόζεται στις εισαγωγές που εισέρχονται στην Ένωση βάσει της καταγραφής που επιβάλλει ο κανονισμός, ο δασμός αντιντάμπινγκ πρέπει να εισπράττεται για τις εν λόγω εισαγωγές στην Ένωση

                           —

                           αλουμινόχαρτου με πάχος τουλάχιστον 0,007 mm, αλλά μικρότερο από 0,008 mm, ανεξαρτήτως του πλάτους του ρολού, είτε έχει είτε δεν έχει υποστεί ανόπτηση, ή

                           —

                           αλουμινόχαρτο με πάχος τουλάχιστον 0,008 mm και όχι μεγαλύτερο από 0,018 mm, σε ρολά πλάτους μεγαλύτερου των 650 mm, είτε έχει είτε δεν έχει υποστεί ανόπτηση, ή

                           —

                           αλουμινόχαρτο με πάχος μεγαλύτερο από 0,018 mm, αλλά μικρότερο από 0,021 mm, ανεξαρτήτως του πλάτους του ρολού, είτε έχει είτε δεν έχει υποστεί ανόπτηση, ή

                           —

                           αλουμινόχαρτου με πάχος τουλάχιστον 0,021 mm και όχι μεγαλύτερο από 0,045 mm, όταν παρουσιάζεται με δύο τουλάχιστον στρώσεις, ανεξαρτήτως του πλάτους του ρολού, είτε έχει είτε δεν έχει υποστεί ανόπτηση,

                     καταγωγής Λαϊκής Δημοκρατίας της Κίνας.

               (91)

               Το προϊόν που περιγράφεται στην αιτιολογική σκέψη 90 θα πρέπει να απαλλαγεί από την επέκταση του δασμού αντιντάμπινγκ, όταν εισάγεται για άλλες χρήσεις εκτός της οικιακής. Η εξαίρεση αυτή θα πρέπει να εξαρτάται από τους όρους που προβλέπονται από τις σχετικές τελωνειακές διατάξεις της Ένωσης σχετικά με το καθεστώς ειδικού προορισμού, ιδίως το άρθρο 254 του ενωσιακού τελωνειακού κώδικα.

         6.   ΚΟΙΝΟΠΟΙΗΣΗ

               (92)

               Όλα τα ενδιαφερόμενα μέρη ενημερώθηκαν για τα ουσιώδη πραγματικά περιστατικά και το σκεπτικό βάσει των οποίων έχουν συναχθεί τα ανωτέρω συμπεράσματα και τους ζητήθηκε να υποβάλουν παρατηρήσεις. Οι παρατηρήσεις αυτές εξετάστηκαν στον παρόντα κανονισμό.

               (93)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 15 παράγραφος 1 του βασικού κανονισμού,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Ο οριστικός δασμός αντιντάμπινγκ που ισχύει για «όλες τις άλλες εταιρείες» και επιβλήθηκε με το άρθρο 1 παράγραφος 2 του κανονισμού (ΕΚ) αριθ. 925/2009 στις εισαγωγές ορισμένου είδους αλουμινόχαρτου καταγωγής Λαϊκής Δημοκρατίας της Κίνας επεκτείνεται στις εισαγωγές στην Ένωση

               —

               αλουμινόχαρτου με πάχος τουλάχιστον 0,007 mm, αλλά μικρότερο από 0,008 mm, ανεξαρτήτως του πλάτους του ρολού, είτε έχει είτε δεν έχει υποστεί ανόπτηση, που επί του παρόντος υπάγεται στον κωδικό ΣΟ ex 7607 11 19 (κωδικός TARIC 7607111930), ή

               —

               αλουμινόχαρτου με πάχος τουλάχιστον 0,008 mm, αλλά μικρότερο από 0,018 mm, σε ρολά πλάτους μεγαλύτερου των 650 mm, είτε έχει είτε δεν έχει υποστεί ανόπτηση, που επί του παρόντος υπάγεται στον κωδικό ΣΟ ex 7607 11 19 (κωδικός TARIC 7607111940), ή

               —

               αλουμινόχαρτου με πάχος μεγαλύτερο από 0,018 mm, αλλά μικρότερο από 0,021 mm, ανεξαρτήτως του πλάτους του ρολού, είτε έχει είτε δεν έχει υποστεί ανόπτηση, που επί του παρόντος υπάγεται στον κωδικό ΣΟ ex 7607 11 19 (κωδικός TARIC 7607111950), ή

               —

               αλουμινόχαρτου με πάχος τουλάχιστον 0,021 mm, αλλά μικρότερο από 0,045 mm, όταν παρουσιάζεται με δύο τουλάχιστον στρώσεις και ανεξάρτητα από το πλάτος του ρολού, είτε έχει είτε δεν έχει υποστεί ανόπτηση, που επί του παρόντος υπάγεται στον κωδικό ΣΟ ex 7607 11 90 (κωδικός TARIC 7607119045), ή

         2.   Η επέκταση αυτή δεν ισχύει για τις εισαγωγές που αναφέρονται στην παράγραφο 1 του παρόντος άρθρου που παράγονται από τις εταιρείες που απαριθμούνται κατωτέρω:

               Επωνυμία εταιρείας

               Πρόσθετος κωδικός TARIC

               Jiangsu Zhongji Lamination Materials Co., Ltd

               C198

               Luoyang Wanji Aluminium Processing Co., Ltd

               C199

               Xiamen Xiashun Aluminium Foil Co., Ltd.

               C200

               Yantai Donghai Aluminum Foil Co., Ltd

               C201

         3.   Η εφαρμογή των απαλλαγών που χορηγήθηκαν στις εταιρείες οι οποίες αναφέρονται ρητά στην παράγραφο 2 του παρόντος άρθρου εξαρτάται από την προσκόμιση στις τελωνειακές αρχές των κρατών μελών έγκυρου εμπορικού τιμολογίου το οποίο έχει εκδοθεί από τον παραγωγό και στο οποίο πρέπει να εμφανίζεται δήλωση με την ημερομηνία και την υπογραφή ενός υπαλλήλου του φορέα που εξέδωσε το τιμολόγιο αυτό, η οποία θα συνοδεύεται από το όνομά του και την ιδιότητά του. Η εν λόγω δήλωση διατυπώνεται ως εξής: «Ο υπογεγραμμένος πιστοποιώ ότι οι (όγκος) ορισμένου είδους αλουμινόχαρτου που πωλήθηκαν προς εξαγωγή στην Ευρωπαϊκή Ένωση και καλύπτονται από το παρόν τιμολόγιο κατασκευάστηκαν από την (επωνυμία και διεύθυνση της εταιρείας) (πρόσθετος κωδικός TARIC) στ... (οικεία χώρα). Δηλώνω ότι τα στοιχεία που αναγράφονται στο παρόν τιμολόγιο είναι πλήρη και ακριβή.» Εάν δεν υποβληθεί τιμολόγιο, εφαρμόζεται δασμός αντιντάμπινγκ όπως προβλέπεται στην παράγραφο 1 του παρόντος άρθρου.
   4.   Το προϊόν που περιγράφεται στην παράγραφο 1 απαλλάσσεται από τον οριστικό του δασμό αντιντάμπινγκ, όταν εισάγεται για άλλες χρήσεις εκτός της οικιακής. Η εξαίρεση εξαρτάται από τους όρους που προβλέπονται από τις σχετικές τελωνειακές διατάξεις της Ένωσης σχετικά με το καθεστώς ειδικού προορισμού, ιδίως το άρθρο 254 του ενωσιακού τελωνειακού κώδικα.
   5.   Ο δασμός που επεκτείνεται σύμφωνα με την παράγραφο 1 του παρόντος άρθρου εισπράττεται για τις εισαγωγές καταγωγής Λαϊκής Δημοκρατίας της Κίνας, που καταγράφονται σύμφωνα με το άρθρο 2 του εκτελεστικού κανονισμού (ΕΕ) 2016/865 και με το άρθρο 13 παράγραφος 3 και το άρθρο 14 παράγραφος 5 κανονισμού (ΕΕ) 2016/1036, με εξαίρεση τα προϊόντα που παράγονται από τις εταιρείες που απαριθμούνται στην παράγραφο 2 του παρόντος άρθρου και με την εξαίρεση εκείνων που μπορούν να αποδείξουν ότι οι εισαγωγές χρησιμοποιήθηκαν για άλλες χρήσεις, πλην της οικιακής, σύμφωνα με την παράγραφο 4.
   6.   Αν δεν ορίζεται διαφορετικά, εφαρμόζονται οι ισχύουσες διατάξεις για τους τελωνειακούς δασμούς.
   Άρθρο 2
   1.   Οι αιτήσεις απαλλαγής από τον δασμό που επεκτείνεται βάσει του άρθρου 1 συντάσσονται σε μία από τις επίσημες γλώσσες της Ευρωπαϊκής Ένωσης και πρέπει να υπογράφονται από εξουσιοδοτημένο πρόσωπο που αντιπροσωπεύει τον φορέα ο οποίος ζητά την απαλλαγή. Η αίτηση πρέπει να αποστέλλεται στην ακόλουθη διεύθυνση:

               European Commission

               Directorate-General for Trade

               Directorate H Office:

               Office: CHAR 04/039

               1049 Brussels

               BELGIUM

         2.   Σύμφωνα με το άρθρο 13 παράγραφος 4 κανονισμού (ΕΕ) 2016/1036, η Επιτροπή μπορεί να επιτρέψει, με απόφαση, οι εισαγωγές από εταιρείες οι οποίες δεν καταστρατηγούν τα μέτρα αντιντάμπινγκ που επιβλήθηκαν με τον εκτελεστικό κανονισμό (ΕΕ) 2015/2384 να απαλλάσσονται από τον δασμό που επεκτείνεται δυνάμει του άρθρου 1 του παρόντος κανονισμού.
   Άρθρο 3
   Καλούνται οι τελωνειακές αρχές να διακόψουν την καταγραφή των εισαγωγών που θεσπίστηκε με το άρθρο 2 του εκτελεστικού κανονισμού (ΕΕ) 2016/865.
   Άρθρο 4
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Φεβρουαρίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 176 της 30.6.2016, σ. 21.

      (2)  Κανονισμός (ΕΚ) αριθ. 925/2009 του Συμβουλίου, της 24ης Σεπτεμβρίου 2009, για επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβάλλεται στις εισαγωγές ορισμένου φύλλου αλουμινίου, καταγωγής Αρμενίας, Βραζιλίας και Λαϊκής Δημοκρατίας της Κίνας (ΕΕ L 262 της 6.10.2009, σ. 1).

      (3)  Εκτελεστικός κανονισμός (ΕΕ) 2015/2384 της Επιτροπής, της 17ης Δεκεμβρίου 2015, για την επιβολή οριστικού δασμού αντιντάμπινγκ στις εισαγωγές ορισμένων ειδών αλουμινόχαρτου καταγωγής Λαϊκής Δημοκρατίας της Κίνας και για την περάτωση της διαδικασίας όσον αφορά τις εισαγωγές ορισμένων ειδών αλουμινόχαρτου καταγωγής Βραζιλίας ύστερα από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009 του Συμβουλίου (ΕΕ L 332 της 18.12.2015, σ. 63).

      (4)  Εκτελεστικός κανονισμός (ΕΕ) 2016/865 της Επιτροπής, της 31ης Μαΐου 2016, για την έναρξη έρευνας όσον αφορά την πιθανή καταστρατήγηση των μέτρων αντιντάμπινγκ που επιβλήθηκαν με τον εκτελεστικό κανονισμό (ΕΚ) 2015/2384 στις εισαγωγές ορισμένων ειδών αλουμινόχαρτου, καταγωγής Λαϊκής Δημοκρατίας της Κίνας, από εισαγωγές ορισμένων ελαφρώς τροποποιημένων ειδών αλουμινόχαρτου από τη Λαϊκή Δημοκρατία της Κίνας και για την υπαγωγή των εν λόγω εισαγωγών σε καταγραφή (ΕΕ L 144 της 1.6.2016, σ. 35).

      (5)  Κανονισμός (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (ΕΕ L 269 της 10.10.2013, σ. 1).

      (6)  Αιτιολογική σκέψη 89 του κανονισμού (ΕΚ) αριθ. 287/2009 της Επιτροπής, της 7ης Απριλίου 2009, για την επιβολή προσωρινού δασμού αντιντάμπινγκ στις εισαγωγές ορισμένου φύλλου αλουμινίου καταγωγής Αρμενίας, Βραζιλίας και Λαϊκής Δημοκρατίας της Κίνας (ΕΕ L 94 της 8.4.2009, σ. 17).

      (7)  ΕΕ C 444 της 12.12.2014, σ. 13.

      (8)  Εκτελεστική απόφαση (ΕΕ) 2015/1928 της Επιτροπής, της 23ης Οκτωβρίου 2015, για την περάτωση της διαδικασίας αντιντάμπινγκ σχετικά με τις εισαγωγές ορισμένων φύλλων αλουμινίου (αλουμινόχαρτου) καταγωγής Λαϊκής Δημοκρατίας της Κίνας (ΕΕ L 281 της 27.10.2015, σ. 16).

      (9)  Για να καθοριστεί, κατά την περίοδο αναφοράς, ο όγκος του ελαφρώς τροποποιημένου υπό εξέταση προϊόντος εντός του προϊόντος που αποτελεί αντικείμενο της έρευνας, η Επιτροπή χρησιμοποίησε την ακόλουθη μεθοδολογία. Πρώτον, η Επιτροπή προσδιόρισε τον συνολικό όγκο των εξαγωγών από τη ΛΔΚ του προϊόντος που αποτελεί αντικείμενο της έρευνας, με βάση τα στοιχεία της Eurostat. Δεύτερον, από τις επαληθευμένες απαντήσεις στο ερωτηματολόγιο, που υπέβαλαν οι συνεργαζόμενοι Κινέζοι παραγωγοί-εξαγωγείς, η Επιτροπή καθόρισε τον όγκο των εξαγωγών του ACF από τις πέντε συνεργαζόμενες εταιρείες. Τρίτον, η Επιτροπή αφαίρεσε τον όγκο των εξαγωγών ACF που πραγματοποίησαν οι συνεργαζόμενες εταιρείες από τις συνολικές εξαγωγές από την Κίνα. Λόγω της πολύ περιορισμένης διάθεσης συνεργασίας, η Επιτροπή θεώρησε ότι διαθέτει επαρκή βάση για να υποτεθεί ότι οι μη συνεργασθείσες εταιρείες εξάγουν το ελαφρώς τροποποιημένο προϊόν. Σε αυτή τη βάση, η Επιτροπή κατέληξε στο συμπέρασμα ότι το 80 % των συνολικών εξαγωγών από την Κίνα αποτελούν εξαγωγές των ελαφρώς τροποποιημένων προϊόντων και ότι το 20 % αποτελούν εξαγωγές ACF. Η Επιτροπή εφάρμοσε το ποσοστό αυτό για να διαπιστώσει τη μεταβολή του τρόπου διεξαγωγής των εμπορικών συναλλαγών.


title: Εκτελεστικός κανονισμός (ΕΕ) 2016/534 της Επιτροπής, της 31ης Μαρτίου 2016, σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο

text:
                  6.4.2016

                  EL

                  Επίσημη Εφημερίδα της Ευρωπαϊκής Ένωσης

                  L 89/6

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/534 ΤΗΣ ΕΠΙΤΡΟΠΉΣ
      της 31ης Μαρτίου 2016
      σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
      Εκτιμώντας τα ακόλουθα:

                  (1)

                  Με τον κανονισμό (ΕΟΚ) αριθ. 2658/87 θεσπίστηκε ονοματολογία εμπορευμάτων (εφεξής καλούμενη η «Συνδυασμένη Ονοματολογία»), η οποία παρατίθεται στο παράρτημα I του εν λόγω κανονισμού.

                  (2)

                  Στα γαλακτοκομικά προϊόντα του κεφαλαίου 4 περιλαμβάνονται γαλακτοκομικά διηθήματα, τα οποία είναι γαλακτοκομικά προϊόντα που χαρακτηρίζονται από υψηλή περιεκτικότητα σε λακτόζη και λαμβάνονται με την απομάκρυνση των λιπαρών ουσιών γάλακτος και των πρωτεϊνών γάλακτος από το γάλα, τον ορό γάλακτος, την κρέμα γάλακτος και/ή το γλυκό βουτυρόγαλα, και/ή από παρόμοιες πρώτες ύλες με υπερδιήθηση ή άλλες τεχνικές επεξεργασίας.

                  (3)

                  Όσον αφορά την κατάταξη των διηθημάτων ορού γάλακτος και των διηθημάτων γάλακτος στις διακρίσεις της κλάσης 0404 υπάρχουν αποκλίνουσες απόψεις. Για λόγους ασφάλειας δικαίου, είναι συνεπώς αναγκαίο να αποσαφηνιστεί το πεδίο εφαρμογής των διακρίσεων 0404 10 και 0404 90 όσον αφορά τα εν λόγω προϊόντα.

                  (4)

                  Η διάκριση μεταξύ «διηθήματος ορού γάλακτος» και «διηθήματος γάλακτος» μπορεί να γίνει βάσει του εάν ανιχνεύονται ή όχι ουσίες που συνδέονται με την παραγωγή ορού γάλακτος. Το εν λόγω κριτήριο θα πρέπει συνεπώς να χρησιμοποιείται, σε συνδυασμό με ένα οργανοληπτικό κριτήριο, για τη διάκριση μεταξύ διηθήματος ορού γάλακτος και διηθήματος γάλακτος.

                  (5)

                  Η διάκριση 0404 10 θα πρέπει να περιλαμβάνει το «διήθημα ορού γάλακτος», προϊόν με γενικά ελαφρώς όξινη οσμή, το οποίο λαμβάνεται με υπερδιήθηση ορού γάλακτος ή μειγμάτων φυσικών συστατικών ορού γάλακτος. Η παρουσία στο προϊόν αυτό ουσιών που συνδέονται με την παραγωγή ορού γάλακτος (π.χ. γαλακτικό οξύ, γαλακτικά άλατα και γλυκομακροπεπτίδια) θα πρέπει να αποτελεί προϋπόθεση για την κατάταξη των διηθημάτων γαλακτοκομικών προϊόντων στην εν λόγω διάκριση.

                  (6)

                  Η διάκριση 0404 90 θα πρέπει να περιλαμβάνει το «διήθημα γάλακτος», προϊόν με γενικά γαλακτώδη οσμή που λαμβάνεται με υπερδιήθηση του γάλακτος. Η κατάταξη των γαλακτοκομικών διηθημάτων στην εν λόγω διάκριση θα πρέπει να εξαρτάται από την παρουσία σε περιορισμένη ποσότητα ή την απουσία από το προϊόν αυτό ουσιών που συνδέονται με την παραγωγή ορού γάλακτος.

                  (7)

                  Η μέθοδος αναφοράς για την ανίχνευση γαλακτικού οξέος και ενώσεων του γαλακτικού οξέος (μέθοδος ISO 8069:2005) προβλέπεται στο παράρτημα I μέρος Α του κανονισμού (ΕΚ) αριθ. 273/2008 της Επιτροπής (2) και η μέθοδος αναφοράς για την ανίχνευση γλυκού ορού γάλακτος (δηλαδή την παρουσία καζεϊνομακροπεπτιδίων όπως τα γλυκομακροπεπτίδια) παρατίθεται στο παράρτημα XII του εν λόγω κανονισμού. Οι εν λόγω μέθοδοι θα πρέπει επίσης να χρησιμοποιούνται για την ορθή κατάταξη των προϊόντων που καλύπτονται από τον παρόντα κανονισμό.

                  (8)

                  Προκειμένου να διασφαλιστεί η ορθή κατάταξη των σχετικών προϊόντων, είναι συνεπώς σκόπιμο να προστεθούν νέες συμπληρωματικές σημειώσεις στο δεύτερο μέρος κεφάλαιο 4 της Συνδυασμένης Ονοματολογίας, ώστε να διασφαλιστεί η ενιαία ερμηνεία σε ολόκληρη την Ένωση.

                  (9)

                  Συνεπώς, ο κανονισμός (ΕΟΚ) αριθ. 2658/87 θα πρέπει να τροποποιηθεί αναλόγως.

                  (10)

                  Η επιτροπή τελωνειακού κώδικα δεν γνωμοδότησε εντός της προθεσμίας που είχε ορίσει ο πρόεδρός της,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Στο δεύτερο μέρος κεφάλαιο 4 της Συνδυασμένης Ονοματολογίας, που παρατίθεται στο παράρτημα I του κανονισμού (ΕΟΚ) αριθ. 2658/87, προστίθενται οι ακόλουθες συμπληρωματικές σημειώσεις 3 και 4:

                     «3.

                     Στα γαλακτοκομικά προϊόντα του κεφαλαίου 4 περιλαμβάνονται γαλακτοκομικά διηθήματα, τα οποία είναι γαλακτοκομικά προϊόντα που χαρακτηρίζονται από υψηλή περιεκτικότητα σε λακτόζη και λαμβάνονται με την απομάκρυνση των λιπαρών ουσιών γάλακτος και των πρωτεϊνών γάλακτος από το γάλα, τον ορό γάλακτος, την κρέμα γάλακτος και/ή το γλυκό βουτυρόγαλα, και/ή από παρόμοιες πρώτες ύλες με υπερδιήθηση ή άλλες τεχνικές επεξεργασίας.

                     4.

                     Για τους σκοπούς των διακρίσεων 0404 10 και 0404 90, ισχύουν τα ακόλουθα:

                                 Το διήθημα γάλακτος και το διήθημα ορού γάλακτος μπορούν να διακριθούν στη βάση της ανάλυσης για την παρουσία ουσιών (π.χ. γαλακτικού οξέος, ενώσεων του γαλακτικού οξέος και γλυκομακροπεπτιδίων) οι οποίες σχετίζονται με την παραγωγή ορού γάλακτος.

                                 Η διάκριση 0404 10 περιλαμβάνει το “διήθημα ορού γάλακτος”, προϊόν με γενικά ελαφρώς όξινη οσμή, το οποίο λαμβάνεται από ορό γάλακτος ή μείγματα φυσικών συστατικών ορού γάλακτος με υπερδιήθηση ή άλλες τεχνικές επεξεργασίας.

                                 Η παρουσία ουσιών που συνδέονται με την παραγωγή ορού γάλακτος (π.χ. γαλακτικό οξύ, ενώσεις του γαλακτικού οξέος και γλυκομακροπεπτίδια) αποτελεί προϋπόθεση για την κατάταξη των διηθημάτων ορού γάλακτος στην εν λόγω διάκριση.

                                 Η διάκριση 0404 90 περιλαμβάνει το “διήθημα γάλακτος”, προϊόν με γενικά γαλακτώδη οσμή, το οποίο λαμβάνεται από γάλα με υπερδιήθηση ή άλλες τεχνικές επεξεργασίας. Η παρουσία σε περιορισμένη ποσότητα ή η απουσία γαλακτικού οξέος και ενώσεων του γαλακτικού οξέος (μέγιστο 0,1 %, κατά βάρος, σε διηθήματα γάλακτος σε σκόνη ή μέγιστο 0,015 %, κατά βάρος, σε διηθήματα γάλακτος σε υγρή μορφή) καθώς και η απουσία γλυκομακροπεπτιδίων αποτελούν τις προϋποθέσεις για την κατάταξη των διηθημάτων γάλακτος στη διάκριση 0404 90.

                                 Η μέθοδος που πρέπει να χρησιμοποιείται για την ανίχνευση ενώσεων του γαλακτικού οξέος είναι η μέθοδος ISO 8069:2005 και η μέθοδος για την ανίχνευση της παρουσίας γλυκού ορού γάλακτος (δηλαδή της παρουσίας καζεϊνομακροπεπτιδίων όπως τα γλυκομακροπεπτίδια) είναι η μέθοδος που περιγράφεται στο παράρτημα XII του κανονισμού (ΕΚ) αριθ. 273/2008 της Επιτροπής (*).

      Άρθρο 2
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 31 Μαρτίου 2016.

               Για την Επιτροπή,

               εξ ονόματος του Προέδρου,

            Stephen QUEST

               Γενικός Διευθυντής Φορολογίας και Τελωνειακής Ένωσης

         (1)  ΕΕ L 256 της 7.9.1987, σ. 1.

         (2)  Κανονισμός (ΕΚ) αριθ. 273/2008 της Επιτροπής, της 5ης Μαρτίου 2008, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου, όσον αφορά τις μεθόδους ανάλυσης και ποιοτικής αξιολόγησης του γάλακτος και των γαλακτοκομικών προϊόντων (ΕΕ L 88 της 29.3.2008, σ. 1).


title: Εκτελεστικός κανονισμός (ΕΕ) 2015/747 της Επιτροπής, της 11ης Μαΐου 2015, σχετικά με παρέκκλιση του εκτελεστικού κανονισμού (ΕΕ) αριθ. 809/2014 όσον αφορά την καταληκτική ημερομηνία υποβολής της ενιαίας αίτησης, των αιτήσεων ενίσχυσης ή των αιτήσεων πληρωμής, την καταληκτική ημερομηνία για την κοινοποίηση των τροποποιήσεων της ενιαίας αίτησης ή της αίτησης πληρωμής και την καταληκτική ημερομηνία υποβολής των αιτήσεων για τη χορήγηση δικαιωμάτων ενίσχυσης ή για την αύξηση της αξίας των δικαιωμάτων ενίσχυσης στο πλαίσιο του καθεστώτος βασικής ενίσχυσης για το έτος 2015

text:
               12.5.2015

               EL

               Επίσημη Εφημερίδα της Ευρωπαϊκής Ένωσης

               L 119/21

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/747 ΤΗΣ ΕΠΙΤΡΟΠΉΣ
   της 11ης Μαΐου 2015
   σχετικά με παρέκκλιση του εκτελεστικού κανονισμού (ΕΕ) αριθ. 809/2014 όσον αφορά την καταληκτική ημερομηνία υποβολής της ενιαίας αίτησης, των αιτήσεων ενίσχυσης ή των αιτήσεων πληρωμής, την καταληκτική ημερομηνία για την κοινοποίηση των τροποποιήσεων της ενιαίας αίτησης ή της αίτησης πληρωμής και την καταληκτική ημερομηνία υποβολής των αιτήσεων για τη χορήγηση δικαιωμάτων ενίσχυσης ή για την αύξηση της αξίας των δικαιωμάτων ενίσχυσης στο πλαίσιο του καθεστώτος βασικής ενίσχυσης για το έτος 2015
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (1), και ιδίως το άρθρο 78 παράγραφος 1 στοιχείο β) και παράγραφος 2,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 809/2014 της Επιτροπής (2) προβλέπει την καταληκτική ημερομηνία υποβολής της ενιαίας αίτησης, των αιτήσεων ενίσχυσης ή των αιτήσεων πληρωμής, την καταληκτική ημερομηνία για την κοινοποίηση των τροποποιήσεων της ενιαίας αίτησης ή της αίτησης πληρωμής και την καταληκτική ημερομηνία υποβολής των αιτήσεων για τη χορήγηση δικαιωμάτων ενίσχυσης ή για την αύξηση της αξίας των δικαιωμάτων ενίσχυσης στο πλαίσιο του καθεστώτος βασικής ενίσχυσης.

               (2)

               Τα κράτη μέλη συνάντησαν ορισμένες δυσκολίες κατά την πρακτική εφαρμογή των νέων καθεστώτων άμεσων ενισχύσεων και μέτρων αγροτικής ανάπτυξης. Κατά συνέπεια, καθυστέρησε η διαχείριση της ενιαίας αίτησης, των αιτήσεων ενίσχυσης και των αιτήσεων πληρωμής, καθώς και των αιτήσεων για τη χορήγηση δικαιωμάτων ενίσχυσης ή για την αύξηση της αξίας των δικαιωμάτων ενίσχυσης στο πλαίσιο του καθεστώτος βασικής ενίσχυσης.

               (3)

               Η κατάσταση αυτή επηρέασε τη δυνατότητα των δικαιούχων να υποβάλουν την ενιαία αίτηση, τις αιτήσεις ενίσχυσης ή τις αιτήσεις πληρωμής, καθώς και τις αιτήσεις για τη χορήγηση δικαιωμάτων ενίσχυσης ή για την αύξηση της αξίας των δικαιωμάτων ενίσχυσης στο πλαίσιο του καθεστώτος βασικής ενίσχυσης εντός των προθεσμιών που προβλέπονται στο άρθρο 13 παράγραφος 1 και στο άρθρο 22 παράγραφος 1 του εκτελεστικού κανονισμού (ΕΕ) αριθ. 809/2014.

               (4)

               Δεδομένης της κατάστασης αυτής, είναι σκόπιμο να προβλεφθεί παρέκκλιση από το άρθρο 13 παράγραφος 1 και το άρθρο 22 παράγραφος 1 του εκτελεστικού κανονισμού (ΕΕ) αριθ. 809/2014, η οποία να επιτρέπει στα κράτη μέλη να καθορίσουν, για το 2015, καταληκτική ημερομηνία υποβολής της ενιαίας αίτησης, των αιτήσεων ενίσχυσης ή των αιτήσεων πληρωμής και καταληκτική ημερομηνία για την υποβολή των αιτήσεων για τη χορήγηση δικαιωμάτων ενίσχυσης ή για την αύξηση της αξίας των δικαιωμάτων ενίσχυσης στο πλαίσιο του καθεστώτος βασικής ενίσχυσης που να είναι μεταγενέστερες από εκείνες που προβλέπονται στα εν λόγω άρθρα. Δεδομένου ότι η ημερομηνία που αναφέρεται στο άρθρο 15 παράγραφος 2 του εκτελεστικού κανονισμού (ΕΕ) αριθ. 809/2014 συνδέεται με την καταληκτική ημερομηνία που προβλέπεται στο άρθρο 13 παράγραφος 1 του εν λόγω κανονισμού, θα πρέπει να προβλεφθεί παρόμοια παρέκκλιση για την κοινοποίηση των τροποποιήσεων της ενιαίας αίτησης ή της αίτησης πληρωμής.

               (5)

               Δεδομένου ότι αυτές οι παρεκκλίσεις θα πρέπει να καλύπτουν την ενιαία αίτηση, τις αιτήσεις ενίσχυσης και τις αιτήσεις πληρωμής, τις τροποποιήσεις της ενιαίας αίτησης ή της αίτησης πληρωμής καθώς και τις αιτήσεις για τη χορήγηση δικαιωμάτων ενίσχυσης για το έτος 2015, είναι σκόπιμο ο παρών κανονισμός να ισχύει για τις αιτήσεις και τις αιτήσεις πληρωμής οι οποίες αφορούν το έτος 2015.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής άμεσων ενισχύσεων και της επιτροπής αγροτικής ανάπτυξης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κατά παρέκκλιση από το άρθρο 13 παράγραφος 1 πρώτο εδάφιο του εκτελεστικού κανονισμού (ΕΕ) αριθ. 809/2014, για το έτος 2015, οι καταληκτικές ημερομηνίες που θα καθοριστούν από τα κράτη μέλη έως τις οποίες πρέπει να υποβληθούν η ενιαία αίτηση, οι αιτήσεις ενίσχυσης ή οι αιτήσεις πληρωμής δεν είναι μεταγενέστερες της 15ης Ιουνίου.
   Άρθρο 2
   Κατά παρέκκλιση από το άρθρο 15 παράγραφος 2 του εκτελεστικού κανονισμού (ΕΕ) αριθ. 809/2014 και σε περίπτωση που τα κράτη μέλη κάνουν χρήση της παρέκκλισης, όπως προβλέπεται στα άρθρα 1 και 3 του παρόντος κανονισμού, για το έτος 2015, οι τροποποιήσεις της ενιαίας αίτησης ή της αίτησης πληρωμής σύμφωνα με την παράγραφο 1 του εν λόγω άρθρου κοινοποιούνται στην αρμόδια αρχή εγγράφως έως την 15η Ιουνίου.
   Άρθρο 3
   Κατά παρέκκλιση από το άρθρο 22 παράγραφος 1 του εκτελεστικού κανονισμού (ΕΕ) αριθ. 809/2014, για το έτος 2015, η ημερομηνία που θα καθοριστεί από τα κράτη μέλη για την υποβολή των αιτήσεων για τη χορήγηση δικαιωμάτων ενίσχυσης ή για την αύξηση της αξίας των δικαιωμάτων ενίσχυσης στο πλαίσιο του καθεστώτος βασικής ενίσχυσης δεν είναι μεταγενέστερη της 15ης Ιουνίου.
   Άρθρο 4
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται στις αιτήσεις και τις αιτήσεις πληρωμής οι οποίες αφορούν το έτος 2015.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Μαΐου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 549.

      (2)  Εκτελεστικός κανονισμός (ΕΕ) αριθ. 809/2014 της Επιτροπής, της 17ης Ιουλίου 2014, για τη θέσπιση κανόνων εφαρμογής του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ολοκληρωμένο σύστημα διαχείρισης και ελέγχου, τα μέτρα αγροτικής ανάπτυξης και την πολλαπλή συμμόρφωση (ΕΕ L 227 της 31.7.2014, σ. 69).


title: Εκτελεστικός κανονισμός (ΕΕ) αριθ. 1131/2013 της Επιτροπής, της 7ης Νοεμβρίου 2013 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Poperingse hopscheuten/Poperingse hoppescheuten (ΠΓΕ)]

text:
               13.11.2013

               EL

               Επίσημη Εφημερίδα της Ευρωπαϊκής Ένωσης

               L 302/18

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1131/2013 ΤΗΣ ΕΠΙΤΡΟΠΉΣ
   της 7ης Νοεμβρίου 2013
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Poperingse hopscheuten/Poperingse hoppescheuten (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που υπέβαλε το Βέλγιο για την καταχώριση της ονομασίας «Poperingse hopscheuten» / «Poperingse hoppescheuten» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, βάσει του άρθρου 51 του κανονισμού (ΕΕ) αριθ. 1151/2012, η ονομασία «Poperingse hopscheuten» / «Poperingse hoppescheuten» πρέπει να καταχωριστεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Νοεμβρίου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 57 της 27.2.2013, σ. 6.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση τα οποία απαριθμούνται στο παράρτημα I της Συνθήκης:

         Κλάση 1.6.   Φρούτα, λαχανικά και δημητριακά νωπά ή μεταποιημένα

      ΒΕΛΓΙΟ
      Poperingse hopscheuten/Poperingse hoppescheuten (ΠΓΕ)


title: Εκτελεστικός κανονισμός (ΕΕ) 2017/130 της Επιτροπής, της 25ης Ιανουαρίου 2017, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               26.1.2017

               EL

               Επίσημη Εφημερίδα της Ευρωπαϊκής Ένωσης

               L 21/101

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/130 ΤΗΣ ΕΠΙΤΡΟΠΉΣ
   της 25ης Ιανουαρίου 2017
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Ιανουαρίου 2017.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής

            Γενική Διεύθυνση Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  135,1

                  SN

                  268,2

                  TR

                  175,2

                  ZZ

                  192,8

                  0707 00 05

                  EG

                  250,3

                  MA

                  79,2

                  TR

                  209,9

                  ZZ

                  179,8

                  0709 91 00

                  EG

                  168,8

                  ZZ

                  168,8

                  0709 93 10

                  MA

                  277,7

                  TR

                  239,8

                  ZZ

                  258,8

                  0805 10 22 , 0805 10 24 , 0805 10 28

                  EG

                  54,2

                  MA

                  48,6

                  TN

                  59,5

                  TR

                  73,1

                  ZZ

                  58,9

                  0805 21 10 , 0805 21 90 , 0805 29 00

                  EG

                  83,8

                  IL

                  134,6

                  JM

                  109,0

                  MA

                  80,7

                  TR

                  86,3

                  ZZ

                  98,9

                  0805 22 00

                  IL

                  139,7

                  MA

                  79,0

                  ZZ

                  109,4

                  0805 50 10

                  AR

                  92,5

                  EG

                  85,5

                  TR

                  93,7

                  ZZ

                  90,6

                  0808 10 80

                  CN

                  145,5

                  US

                  124,9

                  ZZ

                  135,2

                  0808 30 90

                  CN

                  93,3

                  TR

                  154,0

                  ZA

                  84,4

                  ZZ

                  110,6

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».